title: Luettelo videopelin Persona 4 hahmoista

text: Risen hyväksyttyä Varjonsa, se muuttuu Rakastavaisten arkanan ("Lovers Arcana") Persoonaksi nimeltä Himiko. Hän korvaa Teddien paikan taktisena tukijana, joka skannaa Varjojen sijainteja ja ominaisuuksia. Rise edustaa myös Rakastavaisten arkanan sosiaalista linkkiä ja hänellä on muista poiketen tunteita protagonistia kohtaan linkin ulkopuolellakin. Linkin maksimoituessa Himikosta kehittyy Persoona Kanzeon. "Persona 4 Goldenissa" Kanzeon voi vielä kehittyä Persoonaksi Kouzeon.


title: Luettelo videopelin Persona 4 hahmoista

text: Animesarjassa Yun sosiaalista linkkiä Riseen edustaa Persoona Leanan Sídhe.


title: Luettelo videopelin Persona 4 hahmoista

text: Risen japaninkielinen ääni on Rie Kugimiya ja englanninkielinen ääni Laura Bailey kaikkilla paitsi pelissä "", jossa hänet korvasi Ashly Burch. Näytelmäversiossa Riseä näyttelee Yuriya Suzuki.


title: Luettelo videopelin Persona 4 hahmoista

text: Teddie (Japanissa "Kuma" クマ) on outo klovnin ja karhun sekoitukselta näyttävään pukuun pukeutunut olento, joka asuu televisiomaailmassa. Huomattuaan jonkun heittäneen ihmisiä maailmaansa, hän pyytää protagonistia ja Yosukea auttaman syyllisen selvittämisessä. Teddie auttaa Tutkintaryhmää antamalla neuvoja Varjojen tuhoamisessa. Hän alkaa myöhemmin osoittaa kiinnostusta omaa olemassaoloaan sekä tyttöjä kohtaan. Hän vetää nimestään myös usein puujalkavitsejä.


title: Luettelo videopelin Persona 4 hahmoista

text: Risen Varjoa vastaan taistellessa Teddie onnistuu lyömään sen pelastaakseen ystävänsä ja puristuu samalla litteäksi. Risen hyväksyessä oma Varjonsa Teddielle tulee identiteettikriisi ja hänen pelkonsa siitä, ettei ole mitään ruumiillistuu hänen omaksi Varjokseen. Teddien hyväksyttyä Varjonsa, se muuttuu Tähden arkanan ("Star Arcana") Persoonaksi nimeltä Kintoki-Douji. Toivuttuaan Varjonsa kohtaamisesta, Teddie luo onton pukunsa sisälle ihmisruumiin ja alkaa liikkua myös ihmisten maailmassa. Teddie edustaa myös Tähden arkanan sosiaalista linkkiä, joka nousee pelin aikana automaattisesti. Teddie vaipuu syvään masennukseen kun protagonistin serkun, Nanakon, sydän pysähtyy televisiomaailman tapahtumien vuoksi. Kun Nanako herää, Teddie ilmestyy Samettihuoneeseen ja muistaa olleensa alun perin Varjo, joka oli halunnut tulla ihmisten kaltaiseksi. Linkki maksimoituu ja Teddien päättäessä palata ystäviensä avuksi, Kintoki-Doujista kehittyy Persoona Kamui. "Persona 4 Goldenissa" Kamui voi vielä kehittyä Persoonaksi Kamui Moshiri.


title: Luettelo videopelin Persona 4 hahmoista

text: Animesarjassa Yun sosiaalista linkkiä Teddieen edustaa Persoona Saturnus.


title: Luettelo videopelin Persona 4 hahmoista

text: Teddien japaninkielinen ääni on Kappei Yamaguchi. Englanninkielinen ääni alkuperäisessä pelissä on Dave Wittenberg ja myöhemmissä peleissä sekä animesarjassa Sam Riegel.


title: Luettelo videopelin Persona 4 hahmoista

text: Naoto Shirogane () on nuori etsivä, joka muuttaa Inabaan isoisänsä luokse auttamaan poliisia sarjamurhien ja kidnappausten tapauksen tutkinnassa. Vaikka Naoto on tyttö, hän esittää pelin alussa olevansa poika saadakseen muiden poliisien luottamuksen ja esittääkseen miestä, jollaiseksi haluaisi tulla. Kun hän lopulta syötiksi asettumalla joutuu lähetetyksi televisiomaailmaan, hän kohtaa Varjonsa, joka ilmaisee hänen inhoaan siihen, että häntä kohdellaan kuin lasta tai että miehillä on poliisissa enemmän vaikutusvaltaa.


title: Luettelo videopelin Persona 4 hahmoista

text: Naoton hyväksyttyä Varjonsa, se muuttuu Kohtalonpyörän arkanan ("Fortune Arcana") Persoonaksi nimeltä Sukuna-Hikona. Taisteluissa hän käyttää myös aseinaan pistooleja. Naoto edustaa myös Kohtalonpyörän arkanan sosiaalista linkkiä ja jos pelaaja tekee oikeat valinnat, Naoto rakastuu protagonistiin. Linkin maksimoituessa Sukuna-Hikonasta kehittyy Persoona Yamato Takeru. "Persona 4 Goldenissa" Yamato Takeru voi vielä kehittyä Persoonaksi Amatsu-Mikaboshi.


title: Luettelo videopelin Persona 4 hahmoista

text: Animesarjassa Yun sosiaalista linkkiä Naotoon edustaa Persoona Atropos.


title: Luettelo videopelin Persona 4 hahmoista

text: Naoton japaninkielinen ääni on Romi Paku. Hänen englanninkielinen äänensä alkuperäisessä "Persona 4:ssä", "Golden"-versiossa ja "Persona 4 Arenassa" on Anna Graves. Peleissä "Persona 4 Arena Ultimax" ja "" englanninkielinen ääni on Valerie Arem ja animesarjassa Mary Elizabeth McGlynn. Näytelmäversiossa Naotoa näyttelee Juria Kawakami.


title: Luettelo videopelin Persona 4 hahmoista

text: Mitsuo Kubo () on Inaban asukas ja kolmannen vuoden lukio-opiskelija, joka tulee erotetuksi omasta lukiostaan. Pelin alussa hän yrittää pyytää Yukikoa ulos, mutta tulee torjutuksi. Hänestä tulee epäilty sarjamurhatapauksessa, kun hän aiheuttaa Kinshiro Morookan kuoleman.


title: Luettelo videopelin Persona 4 hahmoista

text: Tutkintaryhmä löytää hänet televisiomaailmasta, jossa hänen Varjonsa oli vain hiljaa sanoen vain, ettei oikea Mitsuo ollut mitään. Kukistuttuaan Varjo-Mitsuo ei muutukaan Persoonaksi, vaan katoaa. Ja Mitsuo sanoo tehneensä kaiken vain huomion saamiseksi. Mutta koska kidnappaukset yhä jatkuvat, paljastuu, että hän oli vain kopiomurhaaja ja vastuussa ainoastaan Morookan kuolemasta. Myöhemmin paljastuu, että todellinen murhaaja, etsivä Tohru Adachi, oli lähettänyt hänet itse televisiomaailmaan.


title: Luettelo videopelin Persona 4 hahmoista

text: Mitsuon japaninkielinen ääni on Tsuyoshi Takahashi ja englanninkielinen ääni Kyle Hebert.


title: Luettelo videopelin Persona 4 hahmoista

text: Taro Namatame () on entinen Tokion kaupunginvaltuuston sihteeri, joka oli naimisissa enka-laulaja Misuzu Hiiragin () kanssa. Hänet erotettiin valtuustosta, kun paljastui että hänellä oli salasuhde uutisankkuri Mayumi Yamanon kanssa, joka oli sarjamurhien ensimmäinen uhri. Namatame oli sen jälkeen ottanut työn isänsä kuljetusyhtiöstä ja käyttänyt sitä lähettämään ihmisiä televisiomaailmaan autossa kuljetetun plasmatelevision läpi, jotta ei näyttäisi epäilyttävältä. Hän paljastuu, kun Nanako joutuu kidnapatuksi. Kun Tutkintaryhmä kohtaa hänet televisiomaailmassa, hän väittää tappamisen sijaan pyrkineensä pelastamaan uhrit. Mutta hänen Varjonsa imee puoleensa toisia Varjoja ja muodostaa olennon nimeltä Kunino-sagiri. Kunino-sagirin kukistuttua Namatame pidätetään, mutta todisteiden puutteen vuoksi häntä vastaan ei saada nostettua syytettä.


title: Luettelo videopelin Persona 4 hahmoista

text: Kun Nanako saa sydämenpysähdyksen, pelaaja voi valita lähettääkö Namatamen televisiomaailmaan kuolemaan tämän Varjon toimesta vai jättääkö tämän henkiin selvittääkseen Namatamen oikean motiivin. Jos jälkimmäinen valitaan, ilmenee, ettei Namatame tappanut Mayumia ja Sakia. Hän oli yrittänyt Mayumin kuoleman jälkeen varoittaa Sakia, joka ei kuunnellut. Ja Sakin kuoltua hän yritti kertoa poliisille mitä tiesi Keskiyön kanavan yhteydestä murhiin. Mutta puhelinsoittoon vastanneen Tohru Adachin puheiden vakuuttamana hän päätti pelastaa uhrit itse lähettäen nämä televisiomaailmaan uskoen sen olevan heille turvallinen paikka. Mutta vasta Nanako kaappaus oli saanut hänet tajuamaan mitä todella oli tehnyt. Protagonistin ja Adachin tavoin hän oli saanut kykynsä kulkea televisiomaailmaan jumalatar Izanamilta. "Persona 4 Goldenin" epilogissa paljastuu, että hän vapautui syytteistä ja oli päättänyt pyrkiä Inaban pormestariksi.


title: Luettelo videopelin Persona 4 hahmoista

text: Namatamen japaninkielinen ääni on Kōji Haramaki. Englanninkielinen ääni peleissä on Zach Hanks ja animesarjassa Matthew Mercer. Näytelmäversiossa Namatamea näyttelee Yasuhiro Roppongi.


title: Luettelo videopelin Persona 4 hahmoista

text: Tohru Adachi () on nuori rikosetsivä Inaban poliisissa ja Ryotaro Dojiman nuorempi assistentti. Hän yleensä vahingossa paljastaa sarjamurhatapauksesta yksityiskohtia protagonistille ja Dojima usein hermostuu tästä. Kun Taro Namatame osoittautuu syyttömäksi kahteen ensimmäiseen murhaan, paljastuu, että ne olivat Adachin tekemiä. Hän yritti saada sekä Mayumi Yamanon että Saki Konishin kiinnostumaan hänestä, mutta ei saanut tunteilleen vastakaikua ja siksi heitti heidät television läpi. Tämän jälkeen hän huijasi Namatamen itse pelastamaan tulevat uhrit ja siten sai tämän uskomaan televisiomaailman turvalliseksi paikaksi ja siten heittämään jokaisen Keskiyön kanavalla nähdyn ihmisen sinne.


title: Luettelo videopelin Persona 4 hahmoista

text: Adachin ainoat motiivit teoilleen olivat itsensä viihdyttäminen sekä viha ihmisten maailmaa kohtaan. Hän käyttää taisteluissa omaa käsiasettaan ja Persoonaa nimeltä Magatsu-Izanagi, joka muistuttaa protagonistin alkuperäistä Persoonaa. Hänen häviönsä jälkeen, olento nimeltä Ameno-sagiri valtaa hänen ruumiinsa ja paljastaa käyttäneensä koko sarjamurhatapausta nähdäkseen arvostivatko ihmiset enemmän totuutta ja siten levittäneensä sumuaan televisiomaailman lisäksi myös ihmisten maailmaan. Mutta Ameno-sagirin kukistuttua Adachi saatetaan ihmisten maailmaan ja hänet pidätetään. Viimeisenä päivänään Inabassa, jos pelaaja jatkaa todelliseen lopetukseen, protagonisti saa Adachilta kirjeen, jossa tämä kertoo epäilevänsä, että on vielä joku, joka levitti huhun Keskiyön kanavasta sekä antoi hänelle, Namatamelle ja protagonistille kyvyn kulkea television läpi. Syylliseksi tähän sekä Ameno-sagirin tekoihin paljastuu jumalatar Izanami.


title: Luettelo videopelin Persona 4 hahmoista

text: "Persona 4 : Goldenissa" Adachi edustaa yhtä pelin uusista sosiaalisista linkeistä, Hovinarria ("The Jester"). joka Adachin paljastuessa murhaajaksi muuttuu Nälän ("The Hunger Arcana") tai Intohimon arkanaksi ("The Lust Arcana") Thoth-Tarotista tai pelaaja voi tuhota kaikki todisteet Adachin syyllisdestä ja aiheuttaa sitten rikoskumppanilopetuksen ("Accomplice Ending").


title: Luettelo videopelin Persona 4 hahmoista

text: Adachin japaninkielinen ääni on Mitsuaki Madono ja englanninkielinen ääni Johnny Yong Bosch. Näytelmäversiossa Adachia näyttelee Masami Ito.


title: Luettelo videopelin Persona 4 hahmoista

text: Ameno-sagiri on olento, joka vaikutti Adachin tekoihin. Juuri hän on vastuussa televisiomaailman "sumun" olemassaolosta ja lähetti sitä ihmisten maailmaan sateisina päivinä. Se esiintyy suurena pallona, jolla on kultainen levy silmän värikalvona sekä putkia eri puolilla pintaa. Se uskoo seuraavansa "ihmiskunnan tahtoa", eikä ole pahantahtoinen, sillä se lupaa poistaa sumun ihmisten maailmasta, jos häviää taistelun Tutkintaryhmää vastaan. Hävitettyään se toteutti lupauksensa, mutta sanoi palaavansa jos ihmiset vielä toivoivat sumun paluuta.


title: Luettelo videopelin Persona 4 hahmoista

text: Ameno-sagirin ääninäyttelijää peleissä ei tiedetä, mutta hän puhuu Adachin kautta ottaessaan tämän hallintaansa. Animesarjassa Ameno-sagirin japaninkielinen ääni on Ryūsei Nakao.


title: Luettelo videopelin Persona 4 hahmoista

text: Izanami on "Persona 4:n" tapahtumien todellinen päätekijä. Hän pyrkii levittämään sumun ihmisten maailmaan ja muuttamaan heidät Varjoiksi, jolloin nämä näkisivät vain sen minkä uskoivat olevan totta, eivätkä enää kärsisi. Hän esiintyi lähes kokon pelin ajan huoltoasema Moelin työntekijänä ja antoi harvoille ulkopuolisille kuten Tohru Adachille, Taro Namatamelle sekä protagonistille kyvyn kulkea television läpi. Hän loi myös Keskiyön kanavan nähdäkseen kuinka ihmiset käyttäisivät sitä.


title: Luettelo videopelin Persona 4 hahmoista

text: Todellisessa lopetuksessa käytävässä taistelussa hän paljastaa jumalattaren ulkomuotonsa. Mutta haavoitettuaan Izanamia tarpeeksi, protagonisti käyttää Igorin antamaa Näön kuulaa ("Orb of Sight") paljastaakseen tämän todellisen ulkomuodon: valtava luiseva ja kuolleelta näyttävä olento nimellä Izanami-no-Okami. Protagonisti kutsuu äärimmäisen Persoonansa, Izanagi-no-Okamin, joka tuhoaa Izanamin hyökkäyksellä nimeltä Lukemattomat totuudet ("Myriad Truths"). Samalla sumu katoaa myös televisiomaailmasta palauttaen sen alkuperäiseen muotoonsa.


title: Luettelo videopelin Persona 4 hahmoista

text: "Persona 4: Goldenissa" paljastui, että Izanami-no-Okami oli vain Izanami-no-Mikoton ohella toinen alkuperäisen Izanamin puolikkaista.


title: Luettelo videopelin Persona 4 hahmoista

text: Moelin työntekijän japaninkielinen ääni on Daisuke Namikawa ja Izanamin Romi Paku. Pelin englanninkielisessä versiossa molempien äänenä on Karen Strassman, mutta animesarjassa Moelin työtenkijän englanninkielinen ääni on Derek Stephen Prince. Näytelmäversiossa Izanamia näyttelee Shoutaro Mamiya.


title: Luettelo videopelin Persona 4 hahmoista

text: Hi-no-Kagutsuchi on pahantahtoinen olento, joka on "Persona 4 Arenan" sekä "Persona 4 Arena Ultimaxin" tapahtumien takana. Hän syntyi sumusta, jonka peitossa Inaba oli ollut "Persona 4:n" tapahtumien aikana ja ihmiskunnan kollektiivisen itsekkyyden ja tyytymättömyyden ruumiillistuma. Hi-no-Kagutsuchi oli lähettänyt Labrysin televisiomaailmaan houkutellakseen sekä Tutkintaryhmän että Shadow Operativesin jäsenet sinne. Koska suunnitelma ei onnistunut täysin, hän manipuloi Sho Minazukin keräämään Persoonien sirpaleita, muistuttaen tätä Shuji Ikutsukin huostassa koetuista kamalista muistoista ja halusta tuhota maailma, sekä käyttäen Shon toista persoonallisuutta, Minazukia, osana tavoitettaan.


title: Luettelo videopelin Persona 4 hahmoista

text: Hi-no-Kagutsuchi pystyy naamioimaan itsensä Shadow Operativesin tai Tutkintaryhmän jäsenten Varjoiksi, lukuun otamatta Adachia, Fuukaa, Marieta, ja Samettihuoneen assistentteja. Hänen yleisin valeasunsa on kuitenkin "kenraali Teddie" – Teddien Varjoversio. Kerättyään riittävästi Persoonien sirpaleita, Kagutsuchi yrittää tappaa Yun, mutta Kagutsuchin motiiveja epäilevä Minazuki yritti estää sen. Kagutsuchi kuitenkin tappaa Minazukin ja riivaa Shon kehon, aikoen tuhota mailman, kunnes olisi ainut joka jäisi jäljelle, ja paljastaa todellisen liekehtivän olomuotonsa. "Persona 3:n" tarinaversiossa Labrys tuhoaa hänet, kun taas "Persona 4:n" tarinaversiossa Yu ja Adachi tekevät sen.


title: Luettelo videopelin Persona 4 hahmoista

text: Kagutsuchin japaninkielinen ääni on Fumihiko Tachiki ja englanninkielinen ääni Patrick Seitz.


title: Luettelo videopelin Persona 4 hahmoista

text: Ryotaro Dojima () on protagonistin eno, joka työskentelee rikosetsivänä Inaban poliisivoimissa työparinaan alokas nimeltä Tohru Adachi. Dojima on tyttärensä, Nanakon, yksinhuoltajaisä ja viettää suurimman osan ajastaan töissä. Kun hän alkaa huomata protagonistin osallisuuden murhamysteerin selvittämisessä, hän yrittää udella tältä yksityiskohtia, mutta ei haluaisi itse epäillä tätä mistään. Hän kuitenkin hyväksyy hänet perheensä uudeksi jäseneksi.


title: Luettelo videopelin Persona 4 hahmoista

text: Dojima edustaa myös Hierofantin arkanan ("Hierophant Arcana") sosiaalista linkkiä. Tämän tarinaosuuden aikana paljastuu hänen pakkomielteensä löytää henkilö, joka ajoi hänen vaimonsa, Chisaton, yli ja aiheutti tämän kuoleman. Tämän seurauksena hän kuitenkin välttelee Nanakoa. Lopulta hän tunnustaa Nanakon läsnäolon pelottaneen häntä ja muistuttaneen Chisatosta, mutta päättää olla vastedes enemmän tekemisissä tyttärensä kanssa. Hän jatkaa yhä vaimonsa tappajan etsintää, mutta tällä kertaa työnsä vuoksi.


title: Luettelo videopelin Persona 4 hahmoista

text: Animesarjassa Yun sosiaalista linkkiä Dojimaan edustaa Persoona Kohryu.


title: Luettelo videopelin Persona 4 hahmoista

text: Dojiman japaninkielinen ääni on Unshō Ishizuka ja englanninkielinen ääni J. B. Blanc. Näytelmäversiossa Dojimaa näyttelee Masashi Taniguchi.


title: Luettelo videopelin Persona 4 hahmoista

text: Nanako Dojima () on protagonistin serkku ja Dojiman ainut tytär. Nanako on vilpitön tyttö, joka on usein yksin kotona isänsä töiden takia. Hän kuitenkin osaa pitää huolta tisestään. Protagonistin alkaessa viettää ikaa hänen kanssaan, Nanako alkaa kutsua häntä "isoveljeksi". Nanako edutsaa myös Oikeuden arkanan ("Justice Arcana") sosiaalista linkkiä. Tämän tarinaosuuden aikana hän miettii äitinsä kuolemaa ja sitä, että välittääkö hänen isänsä hänestä todella.


title: Luettelo videopelin Persona 4 hahmoista

text: Myöhemmin pelin aikana Nanako joutuu Taro namatamen kidnappaamana televisiomaailmaan. Nanako joutuu pelastamisena jälkeen sairaalaan ja joulukuun alussa hänen sydämensä pysähtyy tuntemattomasta syystä. Protagonisti joutuu valitsemaan Namatamelle kostamisen ja hänen säästämisensä välillä. Jos Namatame kuolee, Nanakon kuolema jää pysyväksi ja peli päättyy. Jos protagonisti säästää Namatamen, Nanakon sydän alkaa jälleen lyödä.


title: Luettelo videopelin Persona 4 hahmoista

text: Animesarjassa Yun sosiaalista linkkiä Nanakoon edustaa Persoona Sraosha.


title: Luettelo videopelin Persona 4 hahmoista

text: Nanakon japaninkielinen ääni on Akemi Kanda ja englanninkielinen ääni Karen Strassman.


title: Luettelo videopelin Persona 4 hahmoista

text: Igor on pitkänenäinen mies, joka pitää yllä Samettihuonetta ja avustaa pelaajaa Persoonien yhdistämisessä. Pelin alussa hän lukee Tarot-korteista protagonistin tulevaisuuden ja ennustaa "uhkaavaa katastrofia" sekä "selvitettävää mysteeriä". Hänen tehtävänsä on lähes samanlainen kaikissa "Persona"-peleissä. Hän neuvoo protagonistia muodostamaan sosiaalisia linkkejä, joiden vahvistuminen tekee myös yhdistetyistä Persoonista vahvempia. Pelin todellisessa lopetuksessa hän ana protagonistille "Näon kuulan" ("Orb of Sight"), jota protagonisti käyttää paljastaakseen Izanamin todellisen muodon. Izanamin kukistuttua hän näyttää protagonistille vielä televisiomaailman todellisen muodon.


title: Luettelo videopelin Persona 4 hahmoista

text: Igorin japaninkielinen ääni on Isamu Tanonaka ja englanninkielinen ääni Dan Woren. Huolimatta Tanonakan kuolemasta vuonna 2010, kaikki myöhemmät mediat käyttävät hänen nauhoitettua dialogiaan.


title: Luettelo videopelin Persona 4 hahmoista

text: Margaret on nainen, joka toimii Igorin assistenttina ja istuu hänen vieressään Samettihuoneessa, osallistuen mestarinsa ohella protagonistin avustamiseen. Hän korvaa sisarensa, Elizabethin, joka oli lähtenyt. Kun protagonistin tietämyksen taso on nostettu tarpeeksi korkealle, protagonisti tapaa seuraavalla kerralla Margaretin yksin Samettihuoneessa. Tällöin Margaret alkaa epyytää protagonistia luomaan tiettyjä Persoonia tietyillä kyvyillä. Jokaisen pyynnön suorittaminen nostaa Margaretin edustaman Keisarinnan arkanan ("Empress Arcana") sosiaalisen linkin arvoa. Vaikak Margaret näyttää sivistyneeltä, hänellä on oikukas huumorintaju. Toisen läpipeluun aikana hän haastaa protagonistin taisteluun käyttäen itsekin useaa eri Persoonaa. Hän haluaa näin oppia ymmärtämään syyn siihen, miksi hänen sisarensa lähti Samettihuoneesta. Hän paljastaa Elizabethin lähteneen löytämään keinoa pelastaa "Persona 3:n" protagonisti, ja totetaa, että tekisi "Persona 4:n" protagonistille itse saman, jos hänelle tapahtuisi jotain.


title: Luettelo videopelin Persona 4 hahmoista

text: Animesarjassa Yun sosiaalista linkkiä Margaretiin edustaa Persoona Isis. Margaretin japaninkielinen ääni on Sayaka Ohara. Hänen englanninkielinen äänensä alkuperäisessä "Persona 4:ssä", animesarjassa, "Golden"-versiossa ja "Persona 4 Arenassa" on Michelle Ann Dunphy. Peleissä "Persona 4 Arena Ultimax" ja "" englanninkielinen ääni on Marisha Ray. Näytelmäversiossa Margaretia näyttelee Arisa Nakajima.


title: Luettelo videopelin Persona 4 hahmoista

text: Mayumi Yamano () on televisiotoimittaja, josta tulee osa julkista skandaalia hänen salasuhteensa Taro Namatamen kanssa paljastuttua. Hän varaa huoneen Amagin majatalosta ja hänestä tulee murhien ensimmäinen uhri. Adachi sai tietää hänen ja Namatamen salasuhteesta ja heitti hänet mustasukkaisena televisiomaailmaan, aiheuttaen tämän kuoleman. Yamanon japaninkielinen ääni pelissä on Kanae Itō ja animesarjassa hänen äänenään oli Yūko Kaida. Hänen englanninkielistä ääntään ei tunneta.


title: Luettelo videopelin Persona 4 hahmoista

text: Kinshiro Morooka () on filosofian opettaja Yasogamin lukiossa sekä luokan 2-2 luokanvalvoja. Oppilaat kutsuvat häntä nimellä King Moron (japaninkielisessä versiossa Morokin) hänen hienostelevan ja teinipop-kulttuurin vuoksi. Hän kehottaa oppilaita jatkuvasti opiskelemaan ahkerasti ja menee asiassa jopa solvauksen puolelle. Hän uhkaa jatkuvasti erottaa oppilaita huonon käytöksen takia, ja osa hänen oppilaistaan jopa epäili häntä Mayumi Yamanon murhaajaksi hänen kohdistaessa naisvihaansa tähän. Morooka kuolee Rise Kujikawan pelastumisen jälkeen. Hänen kuolemansa ei kuitenkaan liity televisiomaailmaan, vaan se oli huomiota haluavan Mitsuo Kubon aikaansaannosta. Morookan japaninkielinen ääni on Osamu Ryutani ja englanninkielinen ääni Kirk Thornton.


title: Luettelo videopelin Persona 4 hahmoista

text: Saki Konishi () on kolmannen vuoden opiskelija Yasogamin lukiossa. Hän on Konishin perheen ainut tytär ja hänen perheensä omistaa alkoholiliikkeen nimeltä Konishi Liquors. Vanhempiensa estoista huolimatta hän otti osa-aikatyön Junes-tavaratalon Inaban toimipisteestä, mutta syytti Junesia oman perheensä toimeentulon hankaloitumisesta. Vaikka Yosuke Hanamura oli kiinnostunut hänestä, Saki piti häntä ärsyttävänä ja esitti ystävällistä vain koska Yosuken isä oli Inaban Junesin johtaja. Hän kuolee televisiomaailman toisena uhrina Adachin kuulustellessa häntä uudestaan nähtyään Namatamen puhumassa hänelle. Sakin japaninkielinen ääni on pelissä Hitomi Murakami ja animesarjassa Hina Nakase. Sakin englanninkielinen ääni on Jessica Straus.


title: Luettelo videopelin Persona 4 hahmoista

text: Kou Ichijo () on toisen vuoden opiskleija Yasogamin lukiossa sekä koulun koripallojoukkuuen jäsen ja suhtautuu lajiin intohimoisesti. Hän viettää usein aikaa jalkapallojoukkueeseen kuuluvan Daisuke Nagasen kanssa. Hän on rikkaan perheen adoptiolapsi ja miettii onko hänen elämällään tarkoitusta, jos hän ei tunne oikeita vanhempiaan. Hän kertoo protagonistille ja Daisukelle, että hän tuntee painetta siitä, että hänen on pidettävä yllä perheen mainetta ja tehtävä mitä ikinä nämä tahtovat. Pian hänen isoäitinsä hyväsyi hänen koripalloharrastuksensa, pidettyään lajia aluksi barbaarimaisena. Kou vapautuu myös perhevelvollisuuksistaan, kun hänen adoptiovanhemmilleen syntyy biologinen tytär. Kou alkaa tuntea elämänsä mitättömäksi. Vasta protagonistin ja Daisuken avulla Kou ymmärtää voivansa itse päättää mitä tekee elämällään. Pelin lopussa, Kou päättää lähteä jatko-opsikelemaan ulkomaille, tuodakseen kunniaa perheelleen omalla tavallaan. Hän ja Daisuke edustavat molemmat Voiman arkanan ("Strength Arcana") sosiaalista linkkiä. Animesarjassa Kou edustaa tätä linkkiä kuten myös protagonistin kyky käyttää Persoonaa Rakshasa. Koun japaninkielinen ääni pelissä on Kouhei Fukuhara ja animesarjassa Daisuke Ono. Kou englanninkielinen ääni animesarjassa on Vic Mignogna. Näytelmäversiossa Kouta näyttelee Motohiro Ota.


title: Luettelo videopelin Persona 4 hahmoista

text: Daisuke Nagase () on toisen vuoden opiskelija Yasogamin lukiossa sekä koulun jalkapallojoukkueen jäsen. Villistä ulkomuodostaan huolimatta, hän on ystävällinen, mutta on ujo tyttöjä kohtaan. Daisuke koki suuren nöyryytyksen erottuaan yläasteen aikaisesta tyttöystävästään. Tämän vuoksi hän ei ole panostanut kunnolla mihinkään, edes jalkapalloon, peläten tekevänsä kaiken kumminkin turhaan. Koun ja protagonistin kanssa käytyjen riitojen jälkeen, Daisuke ymmärsi antavansa kaikessa periksi liian helposti ja että hän mieluummin lopettaisi kuin myöntäisi tappion. Ymmärrettyään tämän, hän puhuu ex-tyttöystävänsä kanssa ja kokee voivansa jättää Asian lopullisesti taakseen selitettyään tälle miltä hänestä tuntui. Daisuke kiittää Kouta ja protagonistia avustaan. Hän ja Kou edustavat molemmat Voiman arkanan ("Strength Arcana") sosiaalista linkkiä. Daisuken japaninkielinen ääni on Tomokazu Sugita ja englanninkielinen ääni David Vincent. Näytelmäversiossa häntä näyttelee Motohiro Ota.


title: Luettelo videopelin Persona 4 hahmoista

text: Ai Ebihara () on toisen vuoden opiskelija Yasogamin lukiossa, josta tulee koulun urheilujoukkueen manageri. Hän on kuitenkin kiinnostuneempi ostoksilla käymisestä ja ystävästyy protagonistin kanssa. Ai tunnusta myöhemmin olevansa ihastunut joukkueen kapteeniin (joko Daisuke Nagase tai Kou Ichijo, riippuen joukkueesta, johon protagonisti liittyy). Ai pljastaa myöhemmin olleensa lapsena ylipainoinen ja kuinka häntä pidettiin rumana. Perheen muutettua Inabaan, hän päätti muuttua opsikelemalla muotitietoisuutta ja laihduttamalla itsensä, kunnes hänestä tuli viehättävä ja suosittu. Kuultuaan joukkuekapteenin olevan kiinnostunut toisesta tytöstä, Ai yrittää tehdä itsemurhan, mutta protagonisti estää sen. Tämä jälkeen Ai joko pyytää protagonistia esittämään hänen poikaystäväkseen tai protagonisti voi taivutella hänet pysymään ystävänä, kunnes Ai alkaa oikeasti rakastua protagonistiin. Ai edustaa Kuun arkanan ("Moon Arcana") sosiaalista linkkiä, ja animesarjassa sitä edustaa Yun kyky käyttää Persoonaa Yamata no Orochi. Ain japaninkielinen ääni on Kanae Itō ja englanninkielinen ääni Julie Ann Taylor.


title: Luettelo videopelin Persona 4 hahmoista

text: Naoki Konishi () on ensimmäisen vuoden opsikelija Yasogamin lukiossa sekä Saki Konishin, sarjamurhien toisen uhrin, pikkuveli. Hänen isänsä omistaa alkoholiliikkeen Konishi Liquors, joka sijaitsee ostosalueella. Hän ei aluksi tule toimeen protagonistin kanssa, koska tämä on Yosuken, Junesin johtajan pojan, ystävä. Ihmiset säälivät Naokia jatkuvasti hänen sisarensa kuoleman takia. Tämän vuoksi Naoki tuntee olonsa rajoitetuksi ja itsensä kyvyttömäksi menemään elämässään eteenpäin, koska häntä muistutettiin Sakin kuolemasta jatkuvasti. Viettäessään aikaa protagonistin kanssa, Naoki ymmärtää todella kaipaavansa Sakia ja päättää viimeinkin mennä elämässään eteenpäin Naoki edustaa Hirtetyn arkanan ("Hanged Man Arcana") sosiaalista linkkiä, ja animesarjassa sitä edustaa Yun kyky käyttää Persoonaa Makami. Naokin japaninkielinen ääni on Tsubasa Yonaga ja englanninkielinen ääni Derek Stephen Prince.


title: Luettelo videopelin Persona 4 hahmoista

text: Yumi Ozawa () on toisen vuoden opiskelija Yasogamin lukiossa sekä koulun näytelmäkerhon jäsen. Yhden kerhotapaamisen aikana hänen äitinsä huijaa hänet tapaamaan sairastunutta isäänsä, joka oli jättänyt Yumin ja tämän äidin hänen ollssa nuorempi. Yumin tuntema viha isäänsä kohtaan asetuu ristiriitaan sen kanssa, että isä haluaisi nähdä tyttärensä vielä kerran ennen kuolemaansa. Yumista tulee entistä etäisempi, eikä hän vanhempiensa vuoksi pysty tekemään ainuttakaan päätöstä elämänsä suhteen. Isänsä kuoleman jälkeen Yumi päättää erota näytelmäkerhosta ja olla syyttämättä vanhempiaan tai ketään muutaan ongelmatilanteistaan. Hän tunnustaa myös rakastuneensa protagonistiin ja tämä voi halutessaan vastata niihin. Hän ja Ayane edustavat molemmat Auringon arkanan ("Sun Arcana") sosiaalista linkkiä. Animsarjassa Ayane edustaa kyseistä linkkiä ja Yumi tekee siinä ainoastaan pienen cameoesiintymisen. Yumin japaninkielistä ääninäyttelijää ei tunneta, mutta hänen englanninkielinen ääninäyttelijänsä on Melissa Fahn.


title: Luettelo videopelin Persona 4 hahmoista

text: Ayane Matsunaga () on ensimmäisen vuoden opiskelija Yasogamn lukiossa sekä koulun musiikkikerhon jäsen. Hän on ujo tyttö, joka jätetään usein kerhon ulkopuolelle heikkojen soittamistaitojensa sekä puhehaluttomuutensa vuoksi. Protagonistin avulla hänen soittotaitonsa paranevat. Kun yksi kerhon trumpetinsoittajista joutuu onnettomuuteen ennen tulevaa konserttia, Ayane nimitetään hänen tilalleen. Mutta konsertin alkaessa alkuperäinen trumpetinsoittaja palaa ja Ayane antaa paikkansa tälle takaisin. Hän myöntää olleensa aijoittain itsekäs seurauksistaan huolimatta. Jos pelaaja tekee oikeat valinnat, Ayane rakastuu protagonistiin. Hän ja Yumi edustavat molemmat Auringon arkanan sosiaalista linkkiä. Animesarjassa Ayane edustaa tätä linkkiä kuten myös Yun kyky käyttää Persoonia Tam Lin ja Suparna. Hänen japaninkielinen äänensä on Tomoka Endo ja englanninkielinen ääni Michelle Ann Dunphy.


title: Luettelo videopelin Persona 4 hahmoista

text: Eri Minami ( on Yuutan () äitipuoli. Yuuta on yksi lapsista, joista protagonisti huolehtii tehdessään osa-aikatöitä päivähoitolassa. Tutuessaan Eriin, tämä paljastaa kuinka hankalaa hänelle on tuntea itsensä osaksi perhettä. Eri ooli ollut naimisissa vasta puoli vuotta ennen kuin tämä lähti työmatkalle Kiinaan. Erillä ja Yuutalla ei ollut mitään yhteistä, joten he ovat vain etääntyneet toisistaan. Molemmat kuitenkin välittävät toisistaan, mutta heidän omat epävarmuutensa pidättelevät heitä. Protagonisti auttaa heitä saamaan välinsä korjatuiksi. Kun he lopultavat päättäävät olla kunnollinen perhe, Eri ja Yuuta jättävät päivähoitolan taakseen ja kiittävät protagonistia tämän avusta. Eri edustaa Kohtuuden arkanan ("Temperance Arcana") sosiaalista linkkiä ja animesarjassa sitä edustaa Yun kyky käyttää Persoonaa Genbu. Erin japaninkielinen ääni on Miki Itō ja englanninkielinen ääni Valeria Arem. Yuutan japaninkielinen ääni on Hidemi Anzai ja englanninkielinen ääni Laura Bailey.


title: Luettelo videopelin Persona 4 hahmoista

text: Salaperäinen kettu toimii Tatsuhimen pyhäkön suojelijana ja avustaa Tutkintaryhmää televisiomaailmassa, täydentäen henkipisteitä (SP) korkeaa maksua vastaan. Protagonisti kohtaa ketun ensimmäistä kertaa lahjoittaessaan rahaa temppeliin, joka on kokenut kovia viime aikoina. Auttaakseen kettua, protagonist toteuttaa toiveita, jotka ihmiset ovat kirjoittaneet "ema"-aattoihin. Mitä useampi toive toteutuu, sitä enemmän pyhäkön lahjoitukset kasvavat ja ketun henkipistetäydennykset tulevat halvemmiksi. Kun kaikki toiveet on toteutettu, pyhäkkö on palautettu entiseen loistoonsa. Epilogissa paljastuu, että kettu on synnyttänyt pentuja. Kettu edustaa Erakon arkanan ("Hermit Arcana") sosiaalista linkkiä ja animesarjassa sitä edustaa Yun kyky käyttää Persoonaa Arahabaki.


title: Luettelo videopelin Persona 4 hahmoista

text: Sayoko Uehara työskentelee hoitajana sairaalassa, jossa protagonist tekee osaaikatöitä siivoojana. Protagonistille selviää, että Sayokolla on kyyninen asenne työhönsä, koska hänen potilaansa lähtevät joko kuolemalla tai toipumalla ja lähtemällä sairaalasta. Hän yrittää myös usein vietellä protagonistin. Hänen asenteensa muuttuu kun paljastuu, että yksi hänen aiemmista potilaistaan kuolee. Kuultuaan tästä hän alkaa ottaa työnsä liiankin vakavasti. Eräänä iltana, Sayoko pyörtyy ja ymmärtää työskennelleensä liian kovasti tuntemansa yksinäisyyden ja menetyksen vuoksi. Hän päättää lähteä sairaalasta selvittääkseen todellisen syyn siihen miksi ryhtyi hoitajaksi. Myöhemmin paljastuu, että hän on lähtenyt vapaaehtoistyöntekijäksi Afrikkaan. Sayoko edustaa Paholaisen arkanan ("Devil Arcana") sosiaalista linkkiä ja animesarjassa sitä edustaa Yun kyky käyttää Persoonaa Beelzebub. Sayokon japaninkielinen ääni on Natsuko Kuwatani ja englanninkielinen ääni Wendee Lee.


title: Luettelo videopelin Persona 4 hahmoista

text: Hisano Kuroda () on vanha surupukuun pukeutuva nainen, joka ystävystyy protagonistin kanssa. Protagonisti tapaa tämän ollessaan osaaikatöissä sairaalassa siivoojana. Tutustuessaan häneen, protagonisti saa tietää tämän syyttävän itseään aviomiehensä kuolemasta, koska toivoi sitä. Hän rakasti miestään todella paljon, kunnes Hisanon aviomiehestä tuli muistisairas ja hän menetti kaikki muistonsa vaimostaan. Yksinäisenä ja surullisena hän toivoi tämän kuolemaa, jotta he molemmat pääsisivät pakoon tuskaansa. Protagonistin avulla Hisano kuitenkin ymmärtää, että menetetyistä muistoista huolimatta, kaikki yhteinen aika hänen aviomiehensä kanssa oli todellista. Lopulta hän menee elämässään eteenpäin, muuttaessaan pois Inabasta lastensa kanssa. Hisano edustaa Kuoleman arkanan ("Death Arcana") sosiaalista linkkiä ja animesarjassa sitä edustaa Yun kyky käyttää Persoonaa Mot. Hänen japaninkielinen äänensä on Ikuko Tani ja englanninkielinen ääni Mary Elizabeth McGlynn.


title: Luettelo videopelin Persona 4 hahmoista

text: Shu Nakajima () on nuori yläasteen opsikelija, jonka tuutorina toimiminen on yksi protagonistin osaaikatöistä. Vietäessään aikaa Shun kanssa, protagonisti saa selville tämän olevan masentunut, koska hän tuntee painetta olla kaikessa paras saadakseen ylistystä äidiltään. Hän mainitsee myös kadehtivansa erästä siirto-opiskelijaa, koska tämän on Shuta parempi kaikessa. Pitääkseen yllä äitinsä odotuksia, hän päättää huijata kokeessa, mutta hänen äitinsä harmiksi hänen erotetaan väliaikaisesti koulusta. Protagonistin avulla Shu ymmärtää, että hänellä on oltava elämässään muutakin merkitystä kuin olla aina paras kaikessa. Pelin lopussa hän mainitsee ystävystyneensä siirto-opiskelijan kanssa ja tulleensa samalla itsekin entistä suositummaksi. Shu edustaa Tornin arkanan ("Tower Arcana") sosiaalista linkkiä ja animesarjassa sitä edustaa Yun kyky käyttää Persoonaa Abaddon. Hänen japaninkielinen äänensä on Mitsuhiro Ichiki ja engäanninkielinen ääni Sam Riegel.


title: Luettelo videopelin Persona 4 hahmoista

text: Noriko Kashiwagi () on biologian opettaja Yasogamin lukiossa sekä luokan 2-2 uusi luokanvalvoja Morookan kuoleman jälkeen. Hänellä on tapana flirttailla oppilaille. Vaikka hän ei ole ankara kuten Morooka, oppilaat vihaavat häntä tätäkin enemmän. Kashiwagi teki cameoesiintymisen myös "Persona 3 Portablessa", protagonistin, Junpein ja Akihikon yrittäesä vaikutusta Yakushimassa lomaileviin naisiin. Kashiwagin japaninkielinen ääni pelissä on Sayaka Ohara ja animesarjassa Hitomi Nabatame. Englanninkielinen ääni on Mary Elizabeth McGlynn.


title: Luettelo videopelin Persona 4 hahmoista

text: Hanako Ohtani () on protagonistin ylipainoinen luokkatoveri, joka ystävystyy Kashiwagin kanssa. Hänellä oli salainen ihastus protagonistiin ja vasta pelin lopussa paljastui, että hän ose, joka oli laittanut tavaroita tämän kaappiin. Hanakon japaninkielinen ääni on Ryō Agawa ja englaninkielinen ääni Jessica Straus.


title: Luettelo videopelin Persona 4 hahmoista

text: Marie on teini-ikäinen tyttö, joka esiintyy "Persona 4 Goldenissa". Hän on menettänyt muistinsa, eikä muista edes oikeaa nimeään. Margaret on se, joka antoi hänelle nimen "Marie". Yu tapaa Marien ensimmäistä kertaa heti saavuttuaan Inabaan ja saa myöhemmin tältä pyynnön auttaa löytämään tietoa hänen menneisyydestään. Marie edustaa myös Maailmankauden arkanan ("Aeon Arcana") sosiaalista linkkiä, jossa protagonisti esittelee hänelle Inabaa ja Maria tutustuu protagonistin ystäviin. "Persona 4: The Golden Animationissa" tätä edustaa Yu Narukamin kyky käyttää Persoonaa Kaguya Hime. Ainoa jäänne Marien menneisyydestä on hänen mukanaan kantama bambusta tehty kampa. Marien japaninkielinen ääni on Kana Hanazawa ja englanninkielinen ääni Eden Riegel.


title: Luettelo videopelin Persona 4 hahmoista

text: Protagonistin ja hänen ystäviensä voitettua Ameno-sagiri, Marie kaoaa todellisesta maailmasta. Jos pelaaja ei löydä häntä ajoissa, hän katoaa kaikkien muistoista. Inaban lähellä olevan laskettelukeskuksen alueella sijaitsevassa vanhassa mökissä, Margaret vetää kaikki Tutkintaryhmän jäsenet television läpi Onttoon metsään ("Hollow Forest"), muusta televisiomaailmasta eristäytyneeseen paikkaan. Margaret selittää Marien tulleen sinne omata tahdostaan ja aikovan pelastaa ihmiskunnan tuhoamlla itsensä Onton metsän mukana. Protagonistin ystävät vannovat pelastavansa Marien ennen kuin hän ehtii toteuttaa aikeensa.


title: Luettelo videopelin Persona 4 hahmoista

text: Kun ryhmä lopulta kohtaa Marien, hän paljastaa olevansa Kusumi-no-Okami, jonka tehtävä oli vakoilla todellista maailmaa Ameno-sagirin puolesta ja joka imi televisiomaailman sumu itseensä Kunino-sagirin ja Ameno-sagirin hävittyä Tutkintaryhmälle. Tutkintaryhmä vapauttaa hänet sumusta voittamalla taistelussa Kusumi-no-Okamin hirviömäisen olomuodon, minkä jälkeen Marie saa kyvyn elää ihmisten maailmassa pysyvästi. Izanami-no-Okamin kukistuttua, paljastuu, että hän olikin Izanami-no-Mikoto, toinen Izanamin puolikkaista. Izanami-no-Okami oli puolikas, joka halusi täyttää ihmisten toiveet, ja Izanami-no-Mikoto on se, joka todella ajatteli ihmisten parasta. Ajan myötä Izanami-no-Okamin suunnitelmat alkoivat erkaantua Izanami-no-Mikoton suunnitelmista, jolloin jälkimmäinen menetti suuren osan voimistaan ja muistoistaan.


title: Luettelo videopelin Persona 4 hahmoista

text: Kun Yu kohtaa Izanamin, joka on naamioitunut Moel-huoltoaseman työntekijäksi, ja on onnistunut pelastamaan Marien, Izanami mainitsee hänet lyhyesti ja sanoo hänen olleen säälittävä, koska oli säilyttänyt bambukamman (kampoja pidettiin erkaantumisen symboleina). Izanamin kukistuttua, Marie katoaa hänen mukanaan eikä ole edes paikalla kun protagonisti joutuu palaamaan takaisin kotikaupunkiinsa. Mutta kun protagonisti palaa kesälomalla takaisin Inabaan, paljastuu että Marie on ryhtynyt uutisankkuriksi nimellä Mariko Kusumi (). Riippuen pelaajan valinnoista, hän myös tunnustaa protagonistille rakastavansa tätä, mikä saa Risen ärsyyntymään ja toiset hämmästyneiksi. Lopputekstien jälkeen hänet nähdään valokuvassa muiden päähenkilöiden kanssa.


title: Luettelo videopelin Persona 4 hahmoista

text: Marie on saatavilla pelattavaksi hahmoksi "Persona 4 Arena Ultimaxiin" ladattavan lisäsisällön kautta. Hän tapaa Yun ennen muita Tutkintaryhmän jäseniä. Kun Hi-no-Kagutsuchi peittää Inaban punaiseen sumuun, Marie auttaa Tutkintaryhmän ja Shadow Operativesin jäseniä pysäyttämään tämän.


title: Luettelo videopelin Persona 4 hahmoista

text: Labrys on androidi, joka mainittiin ensi kerran "" CD-draamassa "Moonlight", mutta teki virallisen ensiesiintymisensä "Persona 4 Arenassa". Kirijo Ergonomics rakensi Labryksen vuonna 1999 ja hänen kehittymiseensä panostettiin lähinnä pakottamalla hänet taistelemaan muita saman androideja vastaan. Hänestä tuli läheinen yhden sisarensa, #024:n, kanssa, mutta hänet pakotettiin tuhoamaan tämäkin. Kadottuaan Mitsuru Kirijon lentokoneesta, hän löytyy televisiomaailmasta, jossa Persoonan-käyttäjät olivat pakotettu taistlemaan toisiaan vastaan P-1 Grand Prix -turnauksessa. Labrys on pukeutunut Yasogamin lukion univormuun ja kutsuu itseään "neiti presidentiksi". Hän kantaa mukanaan suurta kyberneettistä kaksiteräistä kirvestä (labrys). Mangaversiossa Aigis kohtelee häntä isosiskonaan.


title: Luettelo videopelin Persona 4 hahmoista

text: Tarinatilassa paljastuu, että turnauksen isäntänä toiminut "kenraali Teddie" olikin Varjo-Labrys valeasussa. Pelaaja suostuttelee Labrysin kohtaamaan todellisen minänsä, joka haluaa vain elää normaalin ihmisen elämää ja käydä koulua. Kun Labrys kieltäytyy hyväksymästään Varjoaan, se hyökkää hänen kimppuunsa mukanaan Persoonan tavoin kutsuttava Varjo nimeltä Asterius. Pelaajan voitettua Varjo-Labrys, Labrys hyväksyy toisen minänsä, joka muuttuu Kohtalonpyörän arkanan Persoonaksi nimeltä Ariadne. Tämän jälkeen hän liittyy Mitsurun ryhmään etsiäksen käsiinsä P-1 Grand Prixin järjestäjän. Labrysin japaninkielinen ääni on Ayana Taketatsu ja englanninkielinen ääni Cindy Robinson.


title: Luettelo videopelin Persona 4 hahmoista

text: Pelihalliversiossa hän esiintyi alun perin pelkkänä pomovastuksena. Kun peli toteutettiin PlayStation 3:lle, hänet oli mahdollista avata pelattavaksi hahmoksi: omana itsenään, joka käytti Ariadnea, että Varjo-Labrysin muodossa joka käytti Asteriusta. Labrys lisättiin pelihalliversioon pelattavaksi hahmoksi 22. maaliskuuta 2012.


title: Luettelo videopelin Persona 4 hahmoista

text: "Persona 4 Arena Ultimaxissa", Labrys on "Persona 3:n" hahmojen näkökulmaa seuraavan kampanjan protagonisti.


title: Luettelo videopelin Persona 4 hahmoista

text: Sho Minazuki () tekee ensiesiintymisensä "Persona 4 Arenan" jatko-osassa "Persona 4 Arena Ultimax". Hänellä vyötäröitynä Yasogamin lukion univormu ja hän kantaa kahta katanan kaltaista miekkaa, joissa on liipaisimet. Stregan jäsenten tavoin, hänkin oli yksi Shuji Ikutsukin koekappaleista. Sho oli Ikutsukin suosikki nopean edistymisensä vuoksi ja osana kokeita. Hän myös piti Ikutsukia "isänään" ja omaksui tämän tavan kertoa tylsiä vitsejä. Erään kokeen kautta, Ikutsuki yritti herättää hänen Persoonansa käyttämällä Iltahyöhentä ("Plume of Dusk"), mutta sen kautta syntyikin toinen persoonallisuus nimeltä Minazuki. Minazuki yritti sujelta Shota tappamalla Ikutsukin, jolloin Ikutsuki hyökäsi Shon.


title: Luettelo videopelin Persona 4 hahmoista

text: Hän oli Labrysin kidnappauksen sekä P-1 Grand Prix ja P-1 Climax -turnausten järjestäjä, joka työskenteli pahansuovan olennon, Hi-no-Kagutsuchin, kanssa. Minazuki suostui auttamaan keräämään Persoonien sirpaleita Kagutsuchin ruumiillisen olomuodon palauttamiseksi. Vastineeksi Kagutsuchi tuhoaisi kaikki muut ihmiset paitsi Shon. Kun Persoonan sirpaleet olivat kerätty ja Kagutsuchin todellinen ruumis kutsuttu esiin, Kagutsuchi petti Shon ja asettui tämän kehoon. Kagutsuchin kukistuttua, Sho ei enää aistinut Minazukia ja sai kyvyn käyttää itse tämän Persoonaa. Hävittyään vielä yhden taistelun Yu Narukamia vastaan, hän lähtee aloittamaan omaa matkaansa, mutta vannoo palaavansa tappamaan Yun.


title: Luettelo videopelin Persona 4 hahmoista

text: Sholla ja Minazukilla on aivan erilaiset persoonallisuudet. Sho on nenäkäs, temperamenttinen, ahdistunut ja kieroutunut nuori mies, kun taas Minazuki on kylmäverinen ja laskelmoiva, eikä hän välitä kenenkään muun kuin Shon hyvinvoinnista. Menneisyytensä vuoksi Sho pitää ystävyyssiteitä merkityksettöminä ja pelkkänä toisten ihmisten haavojen nuolemisena. Myöhemmin paljastuu, että hän oli vain yksinäinen ja uskoi ymärtävänsä ihmisiä vain taistelemalla näitä vastaan.


title: Luettelo videopelin Persona 4 hahmoista

text: Sholla ei alun perin ole omaa Personaa, mutta hänellä on Auringon arkanan Persoonan-käyttäjää vastaavat yli-inhimilliset fyysiset voimat. Minazukilla puolestaan on Kuun arkanan Persoona nimeltä Tsukiyomi ja on pelihallitilassa myös viimeinen pomovastus. Hänen japaninkielinen äänensä on Kenichi Suzumura ja englanninkielinen ääni Todd Haberkorn.


title: Luettelo videopelin Persona 4 hahmoista

text: Historian opettaja, joka pitää päässään egyptiläispäähinettä. Hänen veljensä, herra Ono, oli historian opettaja Gekkoukanin lukiossa "".


title: Luettelo videopelin Persona 4 hahmoista

text: Klassisen kirjallisuuden opettaja ja kantaa mukanaan minikokoista nukkea itsestään, käyttäen sitä toisinaan vatsastapuhumiseen.


title: Luettelo videopelin Persona 4 hahmoista

text: Englannin ja liikunnan opettaja. Hän toimii myös urheilukerhojen opinto-ohjaajana.


title: Luettelo videopelin Persona 4 hahmoista

text: Maantiedon opettaja, joka silloin tällöin tekee asiattomia kommentteja naispuolisista opiskelijoista.


title: Luettelo videopelin Persona 4 hahmoista

text: Matematiikan opettaja.


title: Dawud

text: Dawud (myös "Daoud, Daud"; 1500-luvun alku – 1582) oli Songhain valtakunnan hallitsija eli "askia".


title: Dawud

text: Dawud oli yksi askia Muhammad Turen pojista. Hän seurasi hallitsijana veljeään Ishaq I:stä vuonna 1549. Dawud tuli tunnetuksi oppineena, hyväntahtoisena ja anteliaana hallitsijana, joka saattoi toimia myös hyvin häikäilemättömästi. Hän ylläpiti hyvin toiminutta hallintokoneistoa, edisti kauppaa, taiteita ja tieteitä ja rakensi suuria moskeijoita.


title: Dawud

text: Songhain sotilaallinen mahti oli suurimmillaan askia Dawudin aikana. Hän löi Malin hallitsijan Ma Kanti Faranin Dibikaralassa, kannusti bambaroiden vastaista taistelua Djennéssä, teki sotaretkiä nykyisen Mauritanian eteläosien arabeja ja fulbeja vastaan ja torjui Naseren johtamien mosien hyökkäykset. Dawud kärsi ainoan tappionsa hausoille kaukaisessa Katsinassa. Vuonna 1577 Marokon sulttaani Ahmad al-Dhahabi vaati Dawudia lopettamaan verojen keräämisen Taghazan suolakaivoksilla. Tällöin Dawud lähetti Ahmadille lahjaksi 10 000 kultakolikkoa ja sai tämän luopumaan kaivosten valtaamisesta. Kotimaassaan Dawud miehitti tärkeimmät sotilas- ja hallintovirat pojillaan ja pojanpojillaan.


title: Luettelo Mass Rapid Transitin asemista

text: Tämä on luettelo Singaporen Mass Rapid Transitin asemista. Asemia on käytössä 117.


title: Daedalic Entertainment

text: Daedalic Entertainment on saksalainen videopelien kehittäjä ja julkaisija.


title: Daedalic Entertainment

text: Yhtiö on tullut tunnetuksi muun muassa "Deponia" seikkailupelien kehittäjänä.


title: Sähkömekaniikka

text: Sähkömekaniikka käsittelee ja yhdistää sähkötekniikan ja konetekniikan prosesseja sekä niihin liittyviä laitteita ja komponentteja. Esimerkiksi rele tai sähköinen kirjoituskone on sähkömekaaninen laite.


title: Sähkömekaniikka

text: Sähkömekaniikan tutkimusta tehdään Suomessa mm. Aalto-yliopistossa sekä Tampereen teknillisessä yliopistossa. Niissä tutkitaan muun muassa magneettisten materiaalien erilaisia ominaisuuksia mallintamisen avulla. Lisäksi tutkitaan sähkökoneiden, kuten muuntajien ja sähkömoottorien toimintaa mallintamisen ja mittaamisen avulla.


title: Turun sähkölaitoksen räjähdys 1920

text: Turun sähkölaitoksen räjähdys tapahtui 12. toukokuuta 1920. Räjähdyksen syynä oli laitoksen yhden höyrykoneen rakennevika. Onnettomuudessa kuoli kahdeksan työntekijää. Tapaus aiheutti Turussa pitkäaikaisen sähköpulan, ja esimerkiksi raitioliikenne oli 87 päivää keskeytyksissä.


title: Turun sähkölaitoksen räjähdys 1920

text: Sähkölaitos rakennettiin Linnankadulle vuonna 1906, ja se alkoi tuottaa sähköä vuonna 1908. Se oli aluksi AEG-yhtiön omistama, mutta siirtyi kaupungin omistukseen vuonna 1919. Kaupunki aikoi laajentaa laitosta, koska sähkönkulutus kasvoi. Tätä varten tilattiin uusia höyrykoneita ja tutkittiin energian saamista kauempaakin.


title: Turun sähkölaitoksen räjähdys 1920

text: Onnettomuudessa räjähti yksi sähköaseman vanhimmista koneista, vuonna 1908 asennettu Steinmüller-höyrykattila. Syynä oli koneen rakenteen vika: onnettomuustutkinnassa paljastui yläkattilan päätelevyn murtuma, joka syntyi kattilan suuren läpimitan ja päätelevyn liian jyrkän taivutuksen vuoksi. Kattilan huollossa ja testauksessa ei ollut puutteita. Nämä havainnot aiheuttivat maailmanlaajuisen kattilakonstruktiomääräysten muuttamisen.


title: Turun sähkölaitoksen räjähdys 1920

text: Räjähdys näkyi usean kuukauden ajan kaupunkilaisten arkielämässä, sillä yli 60 % Turun asunnoista oli sähköistetty. Paikallisia sanomalehtiä ei voitu julkaista, lukuun ottamatta käsivoimin pyöritettäviä lisälehtiä. Aluksi vallitsi melkoinen pimeys, ennen kuin kaduille saatiin vanhoja karbidilamppuja. Satamaa valaistiin ”Lux-lampuilla” ja rautatieasemaa tilapäisesti kynttilöillä. Useat tehtaat pysähtyivät ja huvitilaisuudet peruutettiin joksikin aikaa.


title: Ranskan 6. kevyt panssariprikaati

text: 6. kevyt panssariprikaati () on Ranskan maavoimien kevyt panssariyhtymä. Se on yksi kahdeksasta Ranskan maavoimien useasta aselajista muodostetusta prikaatista ja se muistuttaa kokoonpanoltaan ja varustukseltaan 9. merijalkaväkiprikaatia. Prikaatin esikunta on Nîmesissä.


title: Ranskan 6. kevyt panssariprikaati

text: Prikaatin perinteet juontavat vuonna 1914 perustettuun 6. ratsuväkidivisioonaan ja sitä seuranneeseen vuonna 1940 muodostettuun 6. kevyeen ratsuväkidivisioonaan. Lisäksi divisioona seuraa 6. panssaridivisioonan (1951–1957) ja (1977–1984) perinteitä.:


title: Ranskan 6. kevyt panssariprikaati

text: Vuonna 1983 Libanoniin rauhanturvatehtäviin muodostettu 31. prikaati liitettiin osaksi Libanonin monikansallista rauhanturvajoukkoa. Se oli muukalaislegioonasta ja maavoimien joukoista koottu yhtymä, jossa legioonalla oli päärooli. Prikaati lakkautettiin 1984 ja se korvattiin 6. kevyellä panssaridivisioonalla, joka otti osaa Persianlahden sotaan nimellä Daguet-divisioonana operaatiossa Daguet.


title: Ranskan 6. kevyt panssariprikaati

text: Ranskan maavoimien uudelleen organisoinnissa 1999 divisioonasta muodostettiin 6. kevyt panssariprikaati.


title: Ranskan 6. kevyt panssariprikaati

text: Prikaatiin kuuluvat:


title: Simplexvirus

text: Simplexvirus on herpesviruksiin kuuluva suku. Siihen kuuluvat ihmisiä infektoivat Herpes simplex virus 1 (HSV-1) ja Herpes simplex virus 2 (HSV-2).


title: Hanna Lehtinen

text: Hanna Katariina Lehtinen (s. 9. toukokuuta 1958 Helsinki) on suomalainen diplomaatti. Hän on palvellut suurlähettiläänä Suomen Varsovan-suurlähetystössä syyskuusta 2014. Hän siirtyi sinne ulkoasiainministeriön itäosaston apulaisosastopäällikön tehtävästä. Lehtinen on työskennellyt myös ulkoministeriön Amerikan ja Aasian osastolla, kauppapoliittisella ja poliittisella osastolla sekä Suomen edustustoissa Brysselissä ja Genevessä. Hän on myös työskennellyt EU-komissiossa ulkosuhdepääosastolla. Ulkoministeriön palvelukseen Lehtinen tuli vuonna 1983.


title: Hanna Lehtinen

text: Suomen puolustusvoimat myönsi Lehtiselle vuonna 2016 sotilasansiomitalin Puolustusvoimien hyväksi tehdystä erityisen ansiokkaasta työstä.


title: Outi Holopainen

text: Outi Holopainen on suomalainen diplomaatti ja ulkoasiainhallinnon tarkastaja vuodesta 2016 määräajan, joka päättyy 2020.. Hän oli Suomen Lissabonin-suurlähettiläs 2013–2016. Hän on toiminut ulkoministeriön palveluksessa vuodesta 1988.


title: Outi Holopainen

text: Holopainen on työskennellyt ulkoministeriössä ennen Lissaboniin siirtymistään turvallisuuspolitiikan ja kriisinhallinnan yksikön päällikkönä ja sitä ennen asevalvonnan yksikön päällikkönä sekä muissa tehtävissä ministeriön poliittisella sekä hallinnollisella osastolla. Ulkomaanedustustoissa hän on palvellut Bonnissa ja Tukholmassa.


title: Varicella-zostervirus

text: Varicella-zostervirus (VZV) kuuluu herpesviruksiin. Se tunnetaan myös nimellä human herpes virus 3 (HHV-3). Virus infektoi ihmisiä. Ensi-infektio aiheuttaa vesirokon, jonka parannuttua virus jää latentiksi aivo- ja selkäydinhermojen takajuurten tumakkaisiin. Viruksen reaktivaatio voi aiheuttaa vyöruusun. Virus voi aiheuttaa myös aivotulehduksen tai aivokalvontulehduksen.


title: Ferrari SF70H

text: Ferrari SF70-H on italialaisen Mattia Binotton suunnittelema Formula 1 auto, jolla italialainen Scuderia Ferrari -talli kilpailee kaudella 2017. Autolla kilpailevat saksalainen nelinkertainen maailmanmestari Sebastian Vettel ja suomalainen Kimi Räikkönen. Testikuljettajana toimii Antonio Giovinazzi. Auto julkistettiin 24. helmikuuta Fioranossa, Italiassa. Vettel antoi auton lempinimeksi "Gina".


title: Ferrari SF70H

text: Australian GP:ssä talli avasi kauden voitolla Vettelin ajettua toisesta ruudusta voittoon, Räikkösen sijoituttua neljänneksi. Ferrarille ja Vettelille voitto oli ensimmäinen sitten 2015 Singaporen GP:n. Ensimmäistä kertaa myös Ferrari-kuljettaja johtaa MM-sarjaa sitten 2012 Japanin GP:n, jolloin Fernando Alonso oli kärjessä.


title: McLaren MCL32

text: McLaren MCL32 on brittiläisen Formula 1 -talli McLarenin käyttämä auto kaudella 2017. Autolla kilpailevat espanjalainen Fernando Alonso ja belgialainen Stoffel Vandoorne.


title: Ayran

text:
Ayran on turkkilainen jogurtista, vedestä ja suolasta sekoitettu juoma. Sen uskotaan vaikuttavan terveyteen ja hyvinvointiin.
Turkin lisäksi juoma tunnetaan Armeniassa, Azerbaidžanissa, Bulgariassa, Makedoniassa, Kazakstanissa ja Kirgisiassa. Samankaltaisia mutta erinimisiä juomia tehdään muuallakin lähiseudulla. Niihin lisätään joskus myös minttua ja muita yrttejä.


title: Scuderia Toro Rosso STR12

text: Scuderia Toro Rosso STR12 on brittiläisen James Keyn suunnittelema Formula 1 auto, jolla Italialainen Toro Rosso -talli kilpailee kaudella 2017. Autolla kilpailevat Daniil Kvjat ja Carlos Sainz. Testikuljettajina toimivat Pierre Gasly ja Sean Gelael. Auto julkistettiin 26. helmikuuta Barcelonassa Espanjassa.


title: Scuderia Toro Rosso STR12

text: Australian GP:ssä molemmat sijoittuivat pisteille Sainzin ajettua kahdeksanneksi ja Kvjatin yhdeksänneksi. Talli sai molemmat autot pisteille ensimmäistä kertaa sitten 2016 Britannian GP:n


title: Haas VF-17

text: Haas VF-17 on yhdysvaltalainen Formula 1 -talli Haasin käyttämä auto kaudella 2017. Autolla kilpailevat Romain Grosjean ja Kevin Magnussen.


title: Renault R.S.17

text: Renault R.S.17 on Formula 1 -talli Renaultin käyttämä auto kaudella 2017. Autolla kilpailevat Saksasaksalainen Nico Hülkenberg ja brittiläinen Jolyon Palmer. Testikuljettajana toimii Sergei Sirotkin.


title: Luettelo luovutetun Karjalan muinaislinnoista

text: Tämä artikkeli on luettelo luovutetun Karjalan muinaislinnoista, jotka sijaitsevat entisillä Suomen alueilla Karjalassa ja jotka kuuluvat nykyään Venäjälle. Muinaislinnoja käytettiin paikallisesti puolustustarkoituksiin pronssikaudella, rautakaudella tai keskiajalla. Muinaislinna on linnoitus, joka eroaa linnasta muun muassa siitä, että linnan rakennuttajina olivat valtio tai laajempi yhteisö. Linna tai linnoitus on myös myöhäisempi ilmiö.


text: Luovutetussa Karjalassa on seuraavat muinaislinnat. Kuntajako on vuoden 1939 mukainen.


title: Usman dan Fodio

text: Usman dan Fodio (myös Usuman dan Fodio, , 15. joulukuuta 1754–1817) oli fulanitaustainen islaminoppinut, joka johti jihadia Pohjois-Nigeriassa ja muilla alueilla luoden Sokoton kalifaatin 1800-luvun alussa.


title: Usman dan Fodio

text: Usman dan Fodio syntyi 15. joulukuuta 1754 Marattassa lähellä Sokotoa, joka kuului tuolloin Gobirin hausakuningaskuntaan. Hänen perheensä kuului islaminuskoiseen fulanioppineistoon ja hänen isänsä oli imaami. Alueen fulanit kuuluivat Toronkawa-klaaniin, jotka päätyivät Gobirin alueelle Senegambiasta lähteneiden muuttoliikkeiden mukana 1400-luvulla. Usman dan Fodio sai islamilaisen koulutuksen ja hänen myöhempään ideologiaansa vaikuttivat alueella vallinnut väittely islamin luonteesta. Uudistusmieliset uskonoppineet jakautuivat kahteen leiriin, jotka kannattivat väkivaltaista tai väkivallatonta islamin uudistusta alueella. Usman alkoi ottaa osaa uskonnolliseen väittelyyn vuonna 1774 ja hänestä tuli näiden kahden leirin keskitien kannattaja. Usman uskoi olevansa "mujaddid", eli Allahin lähettämä islamin uudistaja, jollaisia ilmeni muutamien satojen vuosien välein ja joiden tehtävä oli valmistella mahdin saapumista. Usman saarnasi Gobirissa, sekä lähistön Zamfaran ja Kebbin kuningaskunnissa kannattajilleen, jotka uskoivat hänen olevan mujaddideista viimeinen. Tärkä osa hänen saarnaustaan oli polyteismin kitkeminen paikallisesta islamista ja myös perinteisiä uskoja harjoittavien käännyttäminen.


title: Usman dan Fodio

text: Vuonna 1780 Usman vaati Gobirin kuningas Dawa Jangwarzoa kääntymään puhtaampaan islamin oppiin. Kuningas oli muslimi lähinnä pintapuolisesti ja hänen valtansa perustui pitkälti perinteisen uskon henkilökulttiin. Jangwarzoa suostui vaatimuksiin ainakin osittain, mutta hän kuoli vuonna 1789 tai 1790. Kuolemaa seurasi vallanperimyskiistat, joihin Usman kykeni vaikuttamaan ja vuonna 1801 vallan peri Yunfa, jota Usman aluksi kohteli nukkehallitsijan tavoin. Fulanien lähteiden mukaan Yunfa yritti kuitenkin lopulta murhata Usmanin ja vangitsi tämän kannattajia. Usman siirtyi Yunfan kuningaskunnan pohjoisosiin, jonne hän perusti imaamina johtamansa islamilaisen valtion. Yunfa näki tämän luonnollisesti kapinana valtaansa vastaan ja seurasi sota.


title: Usman dan Fodio

text: Gobirilla oli vahva armeija, mutta muslimeilla oli kykenevämmät päälliköt. Näistä tärkeimmät olivat Usman dan Fodion veli Abdullahi dan Muhammadu, hänen toinen poikansa Muhammadu Bello, sekä paikallista fulaniklaania johtanut Aliyu Jedo. Usman itse ei ottanut juurikaan osaa varsinaisiin taisteluihin, mutta hän määräsi kokonaisstrategiasta. Vuonna 1808 muslimit valloittivat Gobirin pääkaupunki Alkalawan ja voittivat Fafarassa vuonna 1806 Gobirin liittolaiset tuaregit ja Katsinan. Gobrin kukistuttua sen pääkaupungin valloituksen jälkeen sota jatkui naapurikuningaskuntia Kanoa, Zariaa, Nupea ja Bornua vastaan. Muslimien sotilaspäälliköistä tuli valtaamiensa alueiden emiirejä ja muodostuvaa valtakuntaa rakennettiin islamin oppien mukaan. Valtakunta nimettiin kalifaatiksi aikaisempien islamilaisten valtakuntien tapaan. Kalifaatti koostui käytännössä kahdesta osasta, joista läntistä hallitsi Abdullahi dan Muhammadu ja itäistä Muhammadu Bello. Usman dan Fodio oli teoriassa molempien yläpuolella, mutta hän keskittyi enimmäkseen uskonnon opiskeluun Sokotossa, josta muodostui valtakunnan pääkaupunki. Usman dan Fodio kuoli vuonna 1817 ja hänen seuraajakseen nousi aiemmin mainittu Muhammadu Bello. Kuollessaan Usmanilla oli 12 vaimoa ja mahdollisesti yksi jalkavaimo. Näiden kanssa hänellä oli yhteensä 37 lasta, joista osa nousi asemiin Sokoton kalifaatissa ja osasta tuli uskonoppineita.


title: Antti Tähtinen (arkkitehti)

text: Antti Tähtinen (7. toukokuuta 1935 Tampere – 18. helmikuuta 2017 Tampere) oli tamperelainen arkkitehti, joka toimistoineen suunnitteli Tampereelle useita tunnettuja rakennuksia.


title: Antti Tähtinen (arkkitehti)

text: Antin isä Jaakko Tähtinen oli myös arkkitehti. Antti ehti työskennellä isänsä kanssa yhteisessä arkkitehtitoimistossa kymmenkunta vuotta. Jaakon kuoltua vuonna 1970 Antti otti vetovastuun Arkkitehtitoimisto Tähti-Set Oy:stä. Hänen tärkeimpiä töitään Tampereella ovat Koskikeskus, Anttilan ja Stockmannin liikerakennukset, Yleisradion Tohlopin televisiokeskus sekä Pirkkahalli. Hän työskenteli arkkitehtitoimistossa vuoteen 1996 saakka.


title: Aféntis Kavoúsi

text: Aféntis Kavoúsi () eli Aféntis Stavroménos (Αφέντης Σταυρωμένος), usein vain "Aféntis" (Αφέντης), on vuori Kreetan saaren itäosassa Kreikassa. Se on Thryptí- eli Siteíavuorten korkein huippu, ja sen korkeus on metriä.


title: Aféntis Kavoúsi

text: Aféntis Kavoúsi sijaitsee Thryptín länsiosassa linnuntietä noin 15 kilometriä koilliseen Ierápetran kaupungista. Vuoren huipulla on Pyhän ristin ylentämisen ("Ypsóseos tou Timíou Stavroú") kappeli.


title: Kallídromo

text: Kallídromo () eli "Sarómata" (Σαρώματα) on vuori Keski-Kreikassa. Sen korkeus on metriä.


title: Kallídromo

text: Kallídromo sijaitsee kaakkoisen Fthiotiin alueyksikön alueella lähellä Thermopýlesin eli Thermopylain rannikkoaluetta. Sen pohjoispuolella on Maliakóslahti, länsipuolella Oíti-vuori ja eteläpuolella Kifisós-joen laakso. Vuoren korkeimman huipun nimi on Gkióza (Γκιόζα). Osa vuoren alueesta on luonnonsuojelualuetta.


title: Kallídromo

text: Vuoresta on saanut nimensä Kallídromon kylä Mólos-Ágios Konstantínoksen kunnassa.


title: Kamvoúnia

text: Kamvoúnia () on vuori Thessalian ja Makedonian rajalla pohjoisessa Kreikassa. Sen korkeus on metriä.


title: Kamvoúnia

text: Vuosi sijaitsee osin Lárisan alueyksikössä Thessalian alueella ja osin Kozánin alueyksikössä Länsi-Makedonian alueella muodostaen näiden välisen rajan. Osa vuoresta on myös Länsi-Makedonian Grevenán alueyksikön puolella. Kamvoúnian länsipuolella sijaitsee Ólympos-vuori.


title: Kamvoúnia

text: Sérvia-Velventóksen kunnan osa Kamvoúnian kunnallisyksikkö, entinen itsenäinen kunta, on saanut nimensä vuoresta.


title: Kotílio

text:
Kotílio () tai Kotýlio (Κοτύλιο), antiikin Kotylion (), on vuori Messenian, Eliksen ja Arkadian rajalla Peloponnesoksen niemimaan lounaisosassa Kreikassa. Sen korkeus on noin metriä.
Vuoren huipun lähellä sijaitsee antiikin Bassain pyhäkköalue, joka tunnetaan ennen kaikkea Apollon Epikurioksen temppelistä. Kotílion koillispuolella sijaitsee Lýkaio-vuori.


title: Pástra

text: Pástra () on vuori Keski-Kreikassa. Sen korkeus on metriä. Vuori sijaitsee Länsi-Attikassa Boiotian rajalla.


title: Pástra

text: Vuoren korkeimman huipun nimi on Petrogeráki (Πετρογεράκι). Toiseksi korkein huippu on Koúrtiza (Κούρτιζα, metriä). Vuoren itäpuolella sijaitsee Párnitha-vuori ja länsipuolella Kithairónas-vuori.


title: Pástra

text: Antiikin aikana Pástran ympäristössä sijaitsivat kaupungit Oinoe, Eleutherai, Erythrai ja Hysiai. 20. joulukuuta 1997 Kreikan ilmavoimien Lockheed C-130 Hercules -kuljetuskone tuhoutui törmättyään vuoreen. Onnettomuudessa kuoli viisi miehistön jäsentä.


title: Patéras

text: Patéras () on vuori Attikassa Keski-Kreikassa. Sen korkeus on metriä.


title: Patéras

text: Patéras, suomeksi ”Isä”, on Párnitha-vuoren läntinen jatke. Vuori erottaa toisistaan sen itäpuolella sijaitsevan Thriásion tasangon ja eteläpuolella sijaitsevan Megarídan tasangon. Vuoren erottaa sen pohjoispuolella sijaitsevasta Kithairónas-vuoresta Vílian laakso.


title: Stréfi

text:
Stréfi () on kukkula Ateenassa Kreikassa. Sen korkeus on noin 150 metriä merenpinnasta laskettuna.
Kukkula sijaitsee Neápolin ja Exárcheian kaupunginosien rajalla. Sen aiempi nimi oli Anchesmós (Αγχεσµός). Nykyisen nimensä se on saanut alueen maat aiemmin omistaneesta Stréfiksen suvusta. Kukkula muodostaa vehreän puistomaisen alueen muutoin tiheästi rakennetun kaupungin keskellä, ja sillä kasvaa pääasiassa mäntypuita.


title: Varásova

text: Varásova () on vuori läntisessä Keski-Kreikassa. Sen korkeus on 917 metriä.


title: Varásova

text: Vuori sijaitsee Aitolia-Akarnanian alueyksikössä Länsi-Kreikan alueella, noin 14 kilometriä itään Mesolóngista ja noin 21 kilometriä länteen Náfpaktoksesta. Vuori on pääasiassa kalkkikiveä. Varásova on tunnettu ”Aitolian Pyhänä vuorena”, koska siellä on ollut lukuisia erakkomunkkien luolia.


title: Vérmio

text:
Vérmio (, ), antiikin Bermion/Bermios (), on vuori Makedoniassa pohjoisessa Kreikassa. Sen korkeus on metriä.
Vérmio sijaitsee Keski-Makedoniaan kuuluvan Imathian alueyksikön ja Länsi-Makedoniaan kuuluvan Kozánin alueyksikön rajalla, linnuntietä noin 25 kilometriä luoteeseen Véroiasta. Vuorella sijaitsevat Pigádian, Sélin ja Chrysó Eláfin hiihtokeskukset.


title: Vérmio

text: Eordaían kunnan osa Vérmion kunnallisyksikkö, entinen itsenäinen kunta, on saanut nimensä vuoresta.


title: Xirovoúni

text: Xirovoúni () tai Xerovoúni (Ξεροβούνι) voi viitata seuraaviin kohteisiin Kreikassa:


title: Zálongo

text: Zálongo () on vuori Epeiroksessa luoteisessa Kreikassa. Se sijaitsee noin 20 kilometriä pohjoiseen Prévezan kaupungista lähellä Kamarínan kylää.


title: Zálongo

text: Vuorella sijaitsee Pyhän Demetrioksen luostari. Vuori ja luostari tunnetaan ennen kaikkea niin kutsutusta Zálongon tanssista. Se oli joukkoitsemurha, jonka noin 50–60 epeiroslaisen naisen joukko Soúlista teki lapsineen hyppäämällä alas vuorelta laulaen ja tanssien välttääkseen joutumisen Ali paššan joukkojen käsiin vuonna 1803. Tätä muistetaan edelleen zálongo-laululla ja -tanssilla. Vuorelle on pystytetty tapauksen johdosta vuonna 1961 suurikokoinen muistomerkki, joka esittää käsi kädessä tanssivia naisia.


title: Zálongo

text: Antiikin aikana vuoren juurella sijaitsi Kassopen kaupunki. Prévezan kunnan osa Zálongon kunnallisyksikkö, entinen itsenäinen kunta, on saanut nimensä vuoresta.


title: Vucub Caquix

text: Vucub Caquix on mayojen mytologiassa alamaailman jumala. Hän on jättiläisdemonien Cabrakanin ja Zipacnan isä. Kerskaileva Vucub Caquix piti itseään aurinkona, kuuna ja valona. Kaksoset Hunahpu ja Ixbalangue laskeutuivat alas manalaan ja surmasivat Vucub Caquixin tämän röyhkeyden tähden sekä siksi, että demoni oli aiheuttanut heidän isänsä kuoleman.


title: Kirjavarkaat

text: Kirjavarkaat: Natsi-Saksa kirjoitetun kulttuurin tuhoajana ("Boktjuvarna. Jakten på de försvunna biblioteken") on ruotsalaisen toimittajan Anders Rydellin kirjoittama kirja, jossa hän kertoo, miten saksalaiset natsivallan aikana ryöstivät ja tuhosivat eurooppalaisia kirjastoja.


title: Kirjavarkaat

text: Kirja on toinen osa trilogiaksi suunnitellusta kokonaisuudesta, joka kertoo toisen maailmansodan aikaisesta kulttuurirosvouksesta. Aiemmin Rydell on kirjoittanut natsien taidevarkauksista August-palkintoehdokkaana olleen kirjan "Plundrarna".


title: Kirjavarkaat

text: Kirjan aineistoa kootessaan Rydell kiersi ympäri Eurooppaa selvittämässä kirjojen ja kirjastojen kohtaloita. Ryöstelyn ja tuhotyön kohteeksi joutui erityisesti juutalaisten kirjastoja, mutta myös muita, kuten Pariisissa sijaitseva Turgenev-emigranttikirjasto, jonka tuhon sitten viimeisteli neuvostoarmeija ja lopulta neuvostoviranomaiset. Tuhotyön pääorganisaattoreina ja toteuttajina olivat Heinrich Himmler ja Alfred Rosenberg, jotka kilpailivat kirjoista ja muusta aineistosta. Kirjojen tuhoamisen lähtölaukaus oli saksalaisen opiskelijaliittojen kattojärjestön Deutsche Studentenschaftin vuonna 1933 organisoima kirjarovio, jossa paloi parikymmentätuhatta kirjaa..


title: Kirjavarkaat

text: Rydell on sanonut: "Kirjavarkauksien tutkiminen kosketti minua paljon enemmän kuin taideryöstöjen selvittely." Kirjassa hän kirjoittaa, että natseilla oli tavoitteena hävittää kirjavarkauksilla Euroopan kirjallinen perintö.


title: Kirjavarkaat

text: Kirjan lopussa on hakemistoksi nimetty luettelo, jossa on lyhyt kuvaus kirjassa mainituista henkilöistä, ja sen jälkeen on viiteluettelo. Kirjassa on parikymmentä aiheeseen liittyvää mustavalkoista kuvaa.


title: Kirjavarkaat

text: Jukka Petäjä luonnehtii arviossaan (Helsingin Sanomat) Rydellin "Kirjavarkaat"-teosta "äärimmäisen mielenkiintoiseksi". Teos on kirjoitettu kevyehköön reportaasityyliin, mutta se sisältää hyvin paljon asiaa, kuten Raija Hakala sanoo (Aamulehti). Se on Hakalan mukaan "hurja ja kiehtova kulttuurihistoriallinen aikamatka Goethen Saksasta natsien Saksaan ja sen tuhoon".


title: Poverty. Ignorance. Greed. Slavery.

text: Poverty. Ignorance. Greed. Slavery. on suomalaisen d-beat -yhtye Kürøishin esikoisalbumi, joka julkaistiin Euroopassa 10. maaliskuuta 2017 levymerkillä Fight Records. Albumista otettiin rajoitettu 300:n kappaleen vinyylipainos.


title: Poverty. Ignorance. Greed. Slavery.

text: Albumi julkaistiin vinyylinä myös Yhdysvalloissa levymerkillä SPHC Records. Japanissa albumi julkaistiin CD-formaatissa levymerkillä Break the Records. Siitä otettiin myös kasettipainos.


title: Kotila

text: Kotila voi tarkoittaa:


title: Berijev Be-4

text: Berijev Be-4 (alun perin KOR-2) oli neuvostoliittolainen yksimoottorinen tiedustelukäyttöön suunniteltu lentovene, joka jatkokehitettiin yhtiön aiemman epäonnistuneen KOR-1-mallin pohjalta. Ensimmäinen KOR-2 valmistui vuonna 1939 ja tyyppi vapautettiin laivastokäyttöön, tosin ilman aseistusta ja katapulttilähdöt kiellettynä. Konetyypin tuotanto jäi pieneksi, sillä saksalaiset valtasivat Berijevin tehtaan syksyllä 1941.


title: Berijev Be-4

text: Be-4:n kehitys käynnistyi mallinimellä KOR-2 yhtiön vuosina 1934–1935 suunnitellun KOR-1:n pohjalta, joka oli suunniteltu korvaamaan neuvostoalusten katapulttilaukaistavat Heinkel HD 55 -vesitasot, mutta huhtikuussa 1936 ensilentonsa lentäneen tyypin palveluskäyttö jäi varsin rajoittuneeksi sen kehnon merikelpoisuuden ja rakenteellisten ongelmien seurauksena. Kaikki alkutuotannon KOR-1-koneet määrättiin toimimaan rannalta käsin Berijevin pyrkiessä korjaamaan niiden ongelmia. Ongelmistaan huolimatta tyyppiä valmistettiin noin 300 yksilöä vuoteen 1940 mennessä.


title: Berijev Be-4

text: Ensimmäinen KOR-2-mallin paranneltu kone valmistui vuonna 1939. Tyyppi vapautettiin aseistamattomana laivastokäyttöön, mutta lentoonlähdöt täytyi edelleen suorittaa vedestö, sillä katapulttilähdöt kiellettiin. Paranneltua tyyppiä ehdittiin valmistaa vain pieni määrä ennen kuin saksalaiset valtasivat Berijevin tehtaan Taganrogissa syksyllä 1941.


Painonnoston Suomen-mestaruuskilpailut 2007 järjestettiin 17.–18. maaliskuuta 2007 Rovaniemellä Lapin Urheiluopistolla. Järjestävänä seurana toimi Rovaniemen Reipas.
Lähde


title: Lontoon terrori-isku 22. maaliskuuta 2017

text: Lontoon isku 2017 oli terrori-isku, joka tapahtui Lontoon Westminsterissä lähellä Westminsterin palatsia 22. maaliskuuta 2017. Mieshenkilö ajoi ensin jalankulkijoiden päälle autolla Westminsterin sillalla, minkä jälkeen hyökkääjä puukotti poliisia parlamentin edustalla. Viisi ihmistä, mukaan lukien yksi poliisi ja itse tekijä, kuoli iskussa. Lisäksi vähintään 50 ihmistä loukkaantui, osa heistä kriittisesti.


text: Poliisin mukaan hyökkääjä oli 52-vuotias Khalid Masood, alkuperäiseltä nimeltään Adrian Russell Ajao. Pääministeri Theresa May kertoi ennen virallista julkilausumaa, että MI5 tunsi tekijän jo ennen iskua. Poliisi olettaa, että häntä oli innoittanut ”kansainvälinen terrorismi”.


text: Poliisi pidätti 12 henkilöä iskun suunnittelusta, mutta vapautti heidät kuitenkin myöhemmin.


text: Isku tapahtui tasan vuosi Brysselin terrori-iskun jälkeen.


text: Silminnäkijöiden mukaan terroristi ajoi autolla jalankulkijoiden päälle Westminsterin sillalla. Toistaiseksi vahvistamattomien tietojen mukaan autoa ammuttiin. Tämän seurauksena auto ajautui kaiteisiin parlamentin lähistöllä. Autosta juoksi ulos mies, joka ehti puukottaa poliisia parlamentin luona ennen ampumavälikohtausta.


text: Parlamentin istunto keskeytyi tapahtumien takia, ja noin kahden tunnin päästä ihmisiä alettiin päästää ulos. Pääministeri Theresa May evakuoitiin parlamenttitalosta tapahtumien seurauksena, minkä jälkeen hän keskusteli tilanteesta myös Yhdysvaltain presidentin Donald Trumpin kanssa puhelimitse.


text: Tapauksen jälkeen poliisi eristi laajoja alueita tapahtumapaikan ympäristöstä.


text: Poliisin mukaan hyökkääjä oli 52-vuotias Khalid Masood, alkuperäiseltä nimeltään Adrian Russell Ajao. Hänen tiedetään kuitenkin käyttäneen useita eri nimiä. Masoodin epäillään asuneen Keski-Englannissa. Murha-aseena käytetty auto oli vuokrattu Birminghamista, ja Masood oli syntynyt Kentissä, Kaakkois-Englannissa.


text: Iskun tekijällä oli mittava rikosrekisteri, sillä hän oli saanut aiemmin tuomion muun muassa pahoinpitelystä, ruumiinvamman tuottamisesta, häiriönteosta sekä laittoman aseen hallussapidosta. Ensimmäinen tuomio Masoodille langetettiin marraskuussa 1983 vahingonteosta. Viimeisin tuomio tuli joulukuussa 2003, 20 vuotta ensimmäistä tuomiota myöhemmin, teräaseen hallussapidosta. Aiemmin häntä ei oltu rangaistu terrorismista, eikä hän ollut virallisesti tutkinnan kohteena. Yhdistyneen kuningaskunnan MI5-turvallisuuselin oli tästä huolimatta tutkinut hänen kontaktejaan väkivaltaisen radikalismin tekijöihin muutamia vuosia ennen Lontoon iskua 2017.


title: Ontelosyylä

text: Ontelosyylät eli ""molluskat"" () ovat enimmäkseen pienillä lapsilla esiintyviä tarttuvia ihomuutoksia. Ontelosyyliä aiheuttaa pox-viruksiin kuuluva ontelosyylävirus.


title: Yamato (Kanagawa)

text: Yamato () on Japanin kaupunki Honshūn saaren keskiosassa Kantōn alueella Kanagawan prefektuurissa. Se sijaitsee sisämaassa prefektuurin keskiosassa pääkaupunki Jokohaman länsipuolella ja rajautuu pohjoisessa Tokion metropoliin. Kaupungissa on 234 122 asukasta (vuonna 2017) ja sen pinta-ala on 27,09 neliökilometriä. Yamato on nimitetty yhdeksi Japanin erityiskaupungeista.


title: Yamato (Kanagawa)

text: Yamato on paikannimenä uudehko. Japanin kuntalaitoksen perustamisen yhteydessä vuonna 1889 nykyisen kaupungin alue jakautui Shibuyan ja Tsurumin kyliin, joista jälkimmäinen muutti nimensä Yamatoksi vuonna 1891. Yamatosta tehtiin kauppala vuonna 1943, Shibuyasta vuonna 1944. Osa Shibuyasta liitettiin vuonna 1955 Fujisawan kaupunkiin, jäljelle jäänyt osa seuraavana vuonna Yamatoon, josta tehtiin kaupunki vuonna 1959. Yamatoa palvelevat Tokyū-rautateiden Den’entoshi-linja, Odakyū-rautateiden Enoshima-linja ja Sagami-rautateiden Sōtetsu-päälinja.


title: Koulutuslupaus

text: Koulutuslupaus on sosiaalisen median tunniste, jota käytettiin korkeakouluopiskelijoiden valtakunnallisessa vaalikampanjassa Suomen eduskuntavaalien 2015 alla. Kampanjan loivat Suomen ylioppilaskuntien liitto ja Suomen opiskelijakuntien liitto yhdessä ylioppilas- ja opiskelijakuntien kanssa.


title: Koulutuslupaus

text: Kampanjassa pyydettiin eduskuntapuolueita ottamaan kantaa seitsemään koulutukseen ja opiskeluun liittyvään väitteeseen "kyllä–ei"-akselilla. Puolueet suhtautuivat kysymyksiin myönteisesti, ja esimerkiksi väitteeseen ”koulutusmäärärahojen tulee pysyä tulevalla hallituskaudella vähintään nykyisellä tasolla” seitsemän puoluetta vastasi kyllä. Kaikki puolueet olivat yhtä mieltä myös siitä, että opintotuen tuli säilyä opintorahapainotteisena. Sosiaalisessa mediassa puolueiden tunnetut edustajat, kuten Juha Sipilä (kesk.) ja Alexander Stubb (kok.), esiintyivät opiskelijoiden kanssa pidellen koulutuslupaus-lappuja, joissa oli iskulauseita kuten ”Koulutuksesta ei leikata” ja joissa näkyi hashtag "#koulutuslupaus".


title: Koulutuslupaus

text: Vaalit voittivat keskusta, kokoomus ja perussuomalaiset. Ne kaikki olivat mm. luvanneet pitää koulutusmäärärahat vähintään entisellä tasolla.


title: Koulutuslupaus

text: Hallitusohjelmassa koulutukseen kohdistettiin kuitenkin leikkauksia. Koulutuksesta leikattiin Sipilän hallituksen aikana noin 800 miljoonaa euroa.


title: Koulutuslupaus

text: Sen vuoksi oppositio kävi peräämään hallitukselta ennen vaaleja annettuja lupauksia. Verkossa koulutuslupaus-kuvia levitettiin ahkerasti ja asiasta käytiin kiivasta keskustelua niin eduskunnassa kuin julkisuudessa.


title: Koulutuslupaus

text: "Kansalaistaito"-kirjan kirjoittajien Vesa Heikkisen ja Tapio Pajusen mukaan kampanja onnistui erinomaisesti, sillä sen ajatukset saivat laajaa kannatusta. Toisaalta heidän mielestään kampanjoijat onnistuivat ”kätkeämään kampanjansa poliittisuuden ja esittämään tavoitteensa ikään kuin kiistattomana yhteisenä hyvänä”. Heikkisen ja Pajusen mukaan kampanja on hyvä esimerkki siitä, kuinka voimallista mutta vaarallista lupaaminen saattaa olla ja miten järjestöjen painostustoimenpiteet voivat vaikuttaa politiikan kulkuun. Kirjoittajien mukaan olisi ollut poliittinen itsemurha kieltäytyä koulutuslupauksen antamisesta vaalien alla.


title: Koulutuslupaus

text: Sosiaalisessa mediassa koulutuslupaus-kuvia kierrätettiin vielä vuonna 2016.


title: Tarjoussopimus

text: Tarjouksilla voidaan välittää tietoa omista korteistaan partnerille ja samalla vastustajille bridgessä tarjouskierroksen aikana. Tarjoukset voivat olla joko "luonnollisia" (perustuen tarjousvärin pituuteen väritarjouksessa tai tasaiseen käteen tarjotessa sangia) tai "keinotekoisia" (kertoen luonnollisesta poikkeavan sovitun tarjouksen). Tarjoussopimus on sopimus keinotekoisesta tarjouksesta tai joukko siihen liittyviä erikoistarjouksia, jotka voidaan sopia partnerin kanssa.


title: Tarjoussopimus

text: Bridge on neljän hengen tikkipeli, jota pelataan neljällä henkilölla pareittain (kaksi vastaan kaksi). Varsinaista pelivaihetta edeltää tarjouskierros. Tämän tarkoituksena on antaa tietoa parille korteistaan, jotta löydettäisiin sopivantasoinen peli sopivalla valtilla tai valtittomana (tai joissakin tapauksissa estetään vastustajia löytämästä heille parasta peliä). Usein tarjoukset ovat "luonnollisia" (kertoen pisteitä, jakaumaa, voimaa ja pituutta tarjousvärissä) pelaajat voivat myös käyttää sopimuksia, jotka kertovat tarkempaa tietoa korteista, lähes poikkeuksetta edistyneemmällä tasolla, kuin perustarjoukset. Bill Root määrittelee "tarjoussopimuksen": "Erityinen parikohtainen sopimus kertoen tavallisesta poikkeavaa tietoa tarjouksesta". Kuitenkin jotkut sopimukset, kuten Stayman, ovat niin suosittuja, että niitä on hankala sanoa epäluonnollisiksi.


title: Tarjoussopimus

text: Sopimukset ovat usein nimettyjä niiden keksijöinä pidettyjen mukaan (Drury), julkaisijoidensa mukaan (Stayman) tai niiden merkityksen mukaan (vahva kaksi ristiä).


title: Tarjoussopimus

text: Pelattaessa tarjoussopimuksilla ne tulee sopia partnerin kanssa ennen pelien alkua ja niistä täytyy kertoa vastustajille, käyttää asianmukaista systeemilappua tai alertoida ne. Lisäksi pelaajien tulee kertoa niiden täsmälliset merkitykset, mikäli vastustaja haluaa ne tietää.


title: Tarjoussopimus

text: Ehkä laajimmin tunnetut ja käytetyt sopimukset ovat Blackwood, joka pyytää partneria tarjoamaan omistamiensa ässien ja kuninkaiden määrät, Stayman auttaen löytämään 4-4 ylävärin sangiavauksen jälkeen, Siirrot auttaen löytämään 5-3 ylävärin, ja vahva kaksi ristiä näytten erittäin vahvan käden (yleensä vähintään 22ap). Yksi tunnettu konventio on myös ilmaisukahdennukset, joita käytetään niin paljon että niitä voidaan pitää luonnollisina.


title: Tarjoussopimus

text: Sopimukset luokitellaan niiden tarkoituksen mukaan:


title: Huashanin kalliomaalaukset

text: Huashanin kalliomaalaukset on Unescon maailmanperintöluettelon kohde Kiinassa. Siihen kuuluu kolme maalausaluetta Zuojiang- ja Mingjiangjokien varrella Guangxissa. Maalaukset ovat tyyliltään melko samanlaisia, ja niissä on pääasiassa punaisella värillä tehtyjä ihmishahmoja, jotka ovat kuvattu jalat puoliksi kyykyssä ja kädet ilmassa.


title: Huashanin kalliomaalaukset

text: Huashanin kalliomaalausalue sijaitsee Yunnanin–Guizhoun ylängöllä Zuojiangin ja sen sivujoen Mingjiangin varrella. Se kuuluu Guangxin autonomiseen alueeseen.


title: Huashanin kalliomaalaukset

text: Huashanin kalliomaalaukset tehtiin hematiitistä saadulla punaisella väriaineella, jonka sidosaineena oli käytetty kasvien maitiaisnestettä.


title: Huashanin kalliomaalaukset

text: Huashanin kuvat ovat kaikki hyvin samanlaisia: ne ovat yksivärisiä ja kaksiulotteisia eikä niissä ole syvyysvaikutelmaa. Kuvat ovat 0,2–3,58 metriä korkeita.


title: Huashanin kalliomaalaukset

text: Huashanin kalliomaalaukset ovat siitä poikkeuksellisia, että niissä ei ole esitetty kohtauksia ”arkielämästä”, kuten metsästyksestä tai taisteluista. Pääosa Huashanin kuvista esittää ihmisiä eräänlaisessa kyykkyasennossa. Ihmiset esitetään joko edestä tai sivusta kuvattuna. Koukistetut jalat ja ylösnostetut kädet kuvastavat rituaalitanssia.


title: Huashanin kalliomaalaukset

text: Tyypillisesti hahmot ovat sommiteltu siten, että suurin edestäpäin kuvattu ihmishahmo on keskellä. Useimmiten sillä on miekkakuvio lanteilla tai kädessä, koira jaloissa ja pronssirumpu lähettyvillä. Tällaiset suuremmat ihmishahmot on tulkittu ilmaisevan korkea-arvoisempia yksilöitä.


title: Huashanin kalliomaalaukset

text: Huashanin kalliomaalausalue voidaan jakaa kolmeen osa-alueeseen, joista yksi on Mingjiangin ja kaksi Zuojiangin varrella. Niissä on yhteensä 38 yksittäistä kuvakohdetta.


title: Huashanin kalliomaalaukset

text: Osa-alue 1 sijaitsee Mingjiangin varrella, ja siihen kuuluu neljä kohdetta. Ningming Huashanin kohde on laajin koko alueen kohteista. Siellä on peräti 1 556 ihmishahmoa ja yhteensä 1 951 yksittäistä maalausta. Hahmoista suurin on 3,58 metriä korkea. Sinne on maalattu myös 209 rituaalia osoittavaa pronssirumpua sekä yksi parittelukuva ja 13 lauttakuvaa, joita on vain kahdessa muussa kohteessa koko alueella.


title: Huashanin kalliomaalaukset

text: Osa-alueessa 2 on 16 ja osa-alueessa 3 on 18 piirroskohdetta. Ne sijaitsevat puolestaan Zuojiangin varrella.


title: Konventio

text: Konventio, tai adjektiivi konventionaalinen, tarkoittaa perinteistä tai sovinnaista tapaa tai käytännettä, tai kansainvälistä sopimusta, valtiosopimusta.


title: Konventio

text: Termi voi viitata muun muassa seuraaviin artikkeleihin:


title: Vuokko Sajaniemi

text: Vuokko Sajaniemi (s. 25. marraskuuta 1980 Joensuu) on suomalainen kirjailija. Sajaniemen esikoisromaani "Pedot" ilmestyi syksyllä 2015 Tammen julkaisemana. Se oli ehdolla Helsingin Sanomien kirjallisuuspalkinnon saajaksi.


title: Vuokko Sajaniemi

text: Sajaniemi on koulutukseltaan humanististen tieteiden kandidaatti, ja hän on opiskellut kirjoittamista Kriittisessä korkeakoulussa. Hän työskentelee vapaana kirjoittajana ja kolumnoi muun muassa Karjalaisessa. Aiemmin Sajaniemi on työskennellyt kehitysyhteistyöhankkeiden ja maahanmuuttajatyön parissa.


title: Videopelivuosi 2017

text: Videopelivuosi 2017 käsittelee vuoden 2017 aikana julkaistuja videopelejä ja videopelimaailman merkittäviä tapahtumia.


title: Alice (Hessenin suurherttuatar)

text: Hessenin suurherttuatar Alice (Alice Maud Mary; 25. huhtikuuta 1843 – 14. joulukuuta 1878) oli brittiläinen prinsessa, kuningatar Viktorian kolmas lapsi ja toinen tytär. Hän oli Hessenin suurherttua Ludvig IV:n ensimmäinen vaimo ja sai tämän kanssa seitsemän lasta, joista tytär Alix oli Venäjän Nikolai II:n puoliso. Prinssi Philip, Edinburghin herttua on Alicen tyttären Victorian tyttärenpoika.


title: Alice (Hessenin suurherttuatar)

text: Alicella oli läheiset suhteet sisaruksiinsa ja vanhempiinsa. Sen sijaan avioliitto Hessenin herttuan kanssa ja elämä Darmstadtissa ei ollut kovin onnellista.


title: Alice (Hessenin suurherttuatar)

text: Vuonna 1878 useat Alicen perheen jäsenet sairastuivat kurkkumätään ja kuolivat, heidän joukossaan myös itse Alice.


title: Sukupuolen määrittäminen

text: Sukupuolen määrittämisellä tarkoitetaan vastasyntyneen lapsen sukupuolen päättelemistä kehon ulkoisten tuntomerkkien, yleensä sukupuolielinten perusteella. Biologiassa ratkaiseva erottelu sukupuolien välillä tehdään sukusolun perusteella, eli onko sukusolu munasolu vai siittiösolu. Munasolut sisältävät muodostuvalle alkiolle välttämätöntä ravintoa ja entsyymejä, kun taas siittiösolu vain kantaa isän perimän ja käynnistää alkionmuodostumisen.


title: Sukupuolen määrittäminen

text: Sukupuolta ei voida aina määrittää genitaalien muodon perusteella (kts. intersukupuolisuus) ja anatominen sukupuoli voi olla myös ristiriidassa henkilön oman kokemuksen kanssa (kts. lääketieteellinen termi transsukupuolisuus). Vauvojen sukuelimiä muokataan usein myös kirurgisesti vastaamaan toista sukupuolta, mutta monet kansalaisjärjestöt ja esimerkiksi YK on tuominnut nämä toimenpiteet. Muutamissa maissa on otettu käyttöön kolmas sukupuolen määritelmä, jolla on pyritty ratkaisemaan tätä ongelmaa.


title: Tarancón

text: Tarancón on kaupunki Cuencan maakunnassa Espanjassa. Tarancónin asukasluku oli 14 750 vuonna 2016.


title: Tunjurit

text: Tunjurit ovat etninen ryhmä Tšadissa ja Sudanissa. Heitä on arviolta 10 000 ja he harjoittavat islaminuskoa. Kielenään tunjurit puhuvat arabiaa.


title: Tunjurit

text: Tunjurien alkuperästä ei ole varmaa tietoa. Joiden lähteiden mukaan he ovat lopputulos nubialaisten ja arabien sekoittumisesta keskenään. Arabeilta he ovat omaksuneet arabian kielen. Joidenkin toisten lähteiden mukaan he olisivat peräisin Tunisiasta. Tunjurit alkoivat ilmeisesti muuttaa nykyisen Darfurin alueelle 1300-luvulla, jossa he saivat vähitellen taloudellista ja poliittista valtaa. 1500-luvulla tunjurit kukistettiin Darfurissa ja he muuttivat karulle alueelle nykyisen Sudanin Tšadin vastaisen rajan länsipuolelle Tšadjärvestä itään, jonne he perustivat Wadain kuningaskunnan.


title: Tunjurit

text: 1600-luvun alkupuolella Abd-el-Kerimin johtamat islaminuskoiset mabat kapinoivat tunjureja vastaan ja perustivat islamilaisen Wadain valtion. Tunjurit joutuivat jälleen pakenemaan länteen kohti Kanemia, jossa he valtasivat Bulalan kuningaskunnan. Sittemmin tunjurit liittoutuivat Wadain kanssa, mutta tämä ei estänyt Bornun kuningaskuntaa valtaamasta heidän alueitaan vain hieman myöhemmin.


title: Videopelivuosi 2007

text: Videopelivuosi 2007 käsittelee vuoden 2007 aikana julkaistuja videopelejä ja videopelimaailman merkittäviä tapahtumia.


title: Tauno Relander

text: Tauno Relander (16. huhtikuuta 1892 Sortavalan maalaiskunta – 10. heinäkuuta 1977 Mikkeli) oli lääkäri, lääkintöneuvos ja sukututkija.


title: Tauno Relander

text: Relanderin vanhemmat olivat filosofian tohtori, seminaarin johtaja Oskar Relander ja Bertha Wiiger ja puoliso vuodesta 1924 Bodil Elisabeth Moltesen. Relander tuli ylioppilaaksi Sortavalan reaalilyseosta 1910 ja valmistui lääketieteen lisensiaatiksi 1922. Lääketieteen ja kirurgian tohtoriksi hän väitteli 1943. Relander toimi monissa tehtävissä muun muassa Helsingissä, Viipurissa ja Joroisissa, ennen siirtymistään Mikkelin lääninsairaalan ylilääkäriksi 1945–1960. Hänelle myönnettiin lääkintöneuvoksen arvonimi vuonna 1961.


title: Tauno Relander

text: Eläkkeelle jäätyään Relander keskittyi harrastuksiinsa, kuten sukututkimukseen, luonnontieteisiin ja puutarhanhoitoon. Hän julkaisi vuonna 1976 yhdessä Pentti J. Voipion kanssa mittavan sukuselvityksen Relander-suvun mieslinjasta Suomen Sukututkimusseuran julkaisuna numero 31 "Hirvensalmen Relander-suku". Selvitys käsittää kaikki suvun nimeä kantaneet perheelliset miehet noin vuonna 1690 Hirvensalmelle muuttaneesta suvun kantaisästä Anders Relanderista alkaen aina vuoteen 1975 saakka.


title: Videopelivuosi 2006

text: Videopelivuosi 2006 käsittelee vuoden 2006 aikana julkaistuja videopelejä ja videopelimaailman merkittäviä tapahtumia.


title: Blackburn Botha

text: Blackburn Botha oli brittiläisen Blackburn Aircraftin kehittämä ja valmistama kaksimoottorinen tiedustelukone ja torpedopommittaja, joka lensi ensilentonsa joulukuussa 1938. Konetyypin palveluskäyttö jäi melko rajoittuneeksi konetyypin puutteiden seurauksena, ja se palveli toisisijaisissa tehtävissä aina vuoteen 1944 saakka.


title: Blackburn Botha

text: Konetyypin suunnittelu käynnistyi vuonna 1935 asetetun vaatimuksen pohjalta, jossa määriteltiin 457 millimetrin torpedon kuljettamaan kyennyt kaksimoottorinen tiedustelupommikone. Botha-mallinimen saanut kone lensi ensilentonsa joulukuussa 1938. Koelennoilla paljastui useita ohjattavuuteen liittyviä ongelmia, minkä lisäksi prototyyppi oli pahasti alitehoinen. Ongelmat saatiin jossain määrin ratkaistua, ja mallia tuotettiin kaikkiaan 580 kappaletta. Tuotantokoneet oli varustettu prototyyppiin nähden hieman tehokkaammilla voimalaitteilla.


title: Blackburn Botha

text: Ensimmäinen Botha toimitettiin Britannian kuninkaallisten ilmavoimien Kembleen sijoitetulle 12. huoltoyksikölle joulukuussa 1939. Kone oli kolmas Blackburnin Dumbartonin tuotantolinjalta valmistunut.


title: Blackburn Botha

text: Bothat osoittautuivat rannikkotiedustelu- ja rynnäkkötehtävissä erittäin puutteellisiksi, minkä seurauksena konetyyppiä käytti lopulta vain kaksi operatiivista laivuetta. Tyyppi siirrettiin hyvin pian toissijaisiin tehtäviin, suunnistus- ja ampumaharjoituskoneeksi. Botha palveli näitä tehtäviä, tosin jälleen heikolla menestyksellä, vuoteen 1944.


Digimon Story: Cyber Sleuth Hacker’s Memory () on Media.Visionin kehittämä ja Bandai Namcon julkaisema "Digimon"-tuotesarjaan kuuluva roolipeli. Peli on aikaisemman "" "sivutarina".


title: Hiratsuka

text: Hiratsuka () on Japanin kaupunki Honshūn saaren keskiosassa Kantōn alueella Kanagawan prefektuurissa. Se sijaitsee Tyynenmeren Sagaminlahden rannalla prefektuurin pääkaupungin Jokohaman lounaispuolella. Kaupungissa on 257 894 asukasta (vuonna 2017) ja sen pinta-ala on 67,88 neliökilometriä. Hiratsuka on nimitetty yhdeksi Japanin erityiskaupungeista.


title: Hiratsuka

text: Edo-kaudella 1600–1800-luvuilla Hiratsuka kehittyi Tōkaidō-tien varren postiasemana ("shukuba"). Kaupunkioikeudet se sai vuonna 1932, neljäntenä Kanagawan prefektuurissa. Noin 70 prosenttia kaupungista paloi toisen maailmansodan pommituksissa. Se laajeni nykyiseen kokoonsa 1950-luvun puolivälissä, kun siihen liitettiin useita ympäristön kuntia. Kaupunki tunnetaan esimerkiksi heinäkuisesta "tanabata"-festivaalistaan. Hiratsukaa palvelee JR Higashi-Nihonin Tōkaidō-päälinja. Tōkaidō Shinkansen kulkee Hiratsukan läpi, mutta sillä ei ole kaupungissa asemaa.


title: Valkotöyhtötoko

text: Valkotöyhtötoko ("Horizocerus albocristatus", aiemmin "Tropicranus albocristatus") on sarvinokkien heimoon kuuluva lintu. Suvun nimi "Horizocerus" on ollut nimen Tropicranus etusijalla kun aarnitokon ja valkotöyhtötokon todettiin kuuluvan samaan sukuun (Gonzales et al. 2013b).


title: Valkotöyhtötoko

text: Lajin kolme alalajia eroavat toisistaan lähinnä siinä, miten paljon valkoista niillä on päässä ja kaulassa ja onko siipien päällyssulissa valkoisia täpliä. BirdLife International ja IUCN errottavat alalajin "cassini" omaksi lajikseen. Tästä johtuen IUCN uhanalaisuusluokittelee "H. albocristatuksen" (sis. "macrourus") ja "H. cassinin" erikseen, kummankin elinvoimaiseksi.


title: Jeremy Scahill

text: Jeremy Scahill (s. 8. lokakuuta 1974) on päätoimittajana perustamassaan verkkouutisia julkaisevassa "The Interceptissä". Scahill on kirjoittanut kirjan "Blackwater: The Rise of the World’s Most Powerful Mercenary Army", joka voitti George Polk Book Award -palkinnon. Hän on myös kirjoittanut kirjan "Dirty Wars: The World Is a Battlefield", jonka Nation Book julkaisi vuonna 2013. Myöhemmin samana vuonna "Dirty Wars" -kirjasta tehtiin saman niminen dokumenttielokuva, jossa Scahill toimi tuottajana, kertojana ja kirjoittajana. Dokumenttielokuva sai ensi-iltansa vuonna 2013 Sundancen elokuvajuhlissa.


title: Jeremy Scahill

text: Scahill on stipendiaatti The Nation -instituutissa. Scahill aloitti uransa itsenäisesti toimivassa Democracy Now! -uutisorganisaatiossa. Hän asuu Brooklynissä, New Yorkissa.


title: Kalevi Silvola

text: Kalevi Antero Silvola (s. 9. joulukuuta 1935 Pyhäjoki) on suomalainen pappi, teologian tohtori, tutkija, kirjailija.


title: Kalevi Silvola

text: Silvola syntyi Pyhäjoella maanviljelijä Antti ja emäntä Lempi Silvolan s. Ojala perheeseen.


title: Kalevi Silvola

text: Silvola avioitui vuonna 1964. Puoliso on ylilääkäri Hilkka Maija-Liisa Silvola s. Jousmäki. Perheeseen syntyivät lapset Tuomas, Outi ja Antti.


title: Kalevi Silvola

text: Silvolan kohdalla opintielle lähtemiseen vaikutti aikoinaan kansakoulun opettaja Sylvia Halunen. "Hän sanoi minulle, että sinusta pitää tulla pappi. Silloin se oli utopistinen ajatus, enkä sitä itse ymmärtänyt. Jotenkin vain se tuli mahdolliseksi, se oli käyttövoima, joka pani opiskeluprosessin käyntiin."


title: Kalevi Silvola

text: Kalevi Silvola valmistui ylioppilaaksi Oulaisten yhteiskoulusta 1958, minkä jälkeen hän opiskeli ja valmistui Helsingin yliopistossa teologian kandidaatiksi 1964, lisensiaatiksi 1971 ja väitteli tohtoriksi 1978. Kalevi Silvola vihittiin papiksi 1964 ja suoritti ylemmän pastoraalitutkinnon, laudatur, 1976. Hän on toiminut Etelä-Espoon seurakunnan virallisena apulaisena 1964–1969, Helsingin yliopiston Uuden testamentin eksegetiikan ylimääräisenä assistenttina 1969–1977 ja Raahen kirkkoherrana 1977–1999, jolloin eläkkeelle.


title: Kalevi Silvola

text: Kalevi Silvola on ollut Ylioppilaskoti Konviktin isäntänä 1969–1972, Helsingin yliopiston dosenttina 1985–1992. Kalajoen Kristillisen Opiston kannatusyhdistyksen puheenjohtajana hän toimi 1978–2014. Oulun Diakonissalaitoksen Säätiön valtuuskunnan jäsenenä hän oli 1978–1983 sekä johtokunnan jäsenenä 1978. Oulun hiippakunnan pappisasessorina Silvola toimi 1981–1987. Vuosina 1989–1998 hän toimi Raahen rovastikunnan kasvatusasioiden pappina. Lestadiolaisen Uusheräyksen johtokunnan puheenjohtajuutta hän hoiti 1996–2015.


title: Kalevi Silvola

text: Vuosina 1996-2001 Silvola osallistui kirjoittajana ja muokkaajana Siionin Matkalaulujen uudistamistyöhön.


title: Kalevi Silvola

text: Kalevi Silvola teki väitöskirjansa Todistaja ja todistus Uuden testamentin eksegetiikasta. Muutama muukin teos on syntynyt Uuden testamentin tutkimusalueelta. Joidenkin juhlakirjojen toimittamiseen hän on osallistunut. Silti työaikana aloitettu ja eläkeaikana jatkunut kirjoittaminen sai uuden suunnan: kaunokirjallisuuden. Päiväkirjaa Silvola on pitänyt 15-vuotiaasta lähtien, joten teosten tapahtumia on ankkuroitu osaksi todellisuuteen. Myös kehittymistä Silvola toteaa tapahtuneen. Pelkistystä on tullut. Joka ainoaa sanaa ja välimerkkiä tulee harkittua tarkkaan. Tärkeintä on kirjoittaa kauniisti ja koskettavasti. Sisältö ei synny vain huviksi, vaan myös hyödyksi.  Joutuu painiskelemaan itsensä, asioiden ja tekstin kanssa. "Kirjoittaminen on hyvin tärkeää minulle - siihen menee eniten aikaa eläkkeellä. Sitä voisi luonnehtia kipinäksi kirjoittaa itseni ja muiden iloksi. On kiva kirjoittaa, jos se koskettaa jotakin." Runoilija Silvolalta on useita teoksia. Jumala on läsnä useissa runoissa olemiseen luontevasti, korostamatta kuuluvana. Silti runoista löytyvät myös säkeet: "Hartaimmat puhuvat/ johdatuksesta,/ mutta minulta se katoaa."


title: Kalevi Silvola

text: Muutamia romaaneja Kalevi Silvola on myös julkaissut. Puukuulat-teoksensa tiimoilta hän lausuu "Sotavuodet olivat niin poikkeuksellista aikaa, että se ajanjakso porautui tulikirjaimin sielunmaisemaan". Nelivuotias pikkupoika koki syvästi sodan. Isäkin oli poissa rintamalla. Vuosikymmenien jälkeen hän palasi aihepiiriin ja tuloksena syntyi neljäsataasivuinen romaani. Tarinan runko, puitteet, ihmiset ja tapahtumaympäristö ovat todellisia. Kalevi Silvolan mukaan yksi suuri tunnetekijä tarinassa on pienen pojan kokema turvattomuus ja pelko isän lähtiessä sotaan.


title: Ranskan 11. laskuvarjoprikaati

text: 11. laskuvarjoprikaati () on Ranskan maavoimien yhtymä, joka koostuu pääosin jalkaväestä. Se kuuluu osaksi Ranskan maahanlaskujoukkoja ja on erikoistunut maahanlaskuihin ja ilmarynnäköihin. Divisioonan esikunta on Balmassa lähellä Toulousea. Prikaatin sotilaat käyttävät punaista barettia lukuun ottamatta muukalaislegioonan sotilaita, jotka käyttävät erikoisjoukkojen vihreää barettia.


title: Ranskan 11. laskuvarjoprikaati

text: Prikaati ylläpitää 11. rynnäkködivisioonan, joka muodostettiin 1961 lakkautetuista 10. ja 25. laskuvarjodivisioonista, perinteitä.


title: Ranskan 11. laskuvarjoprikaati

text: 11. rynnäkködivisioona perustettiin 1. toukokuuta 1961 10. ja 25. laskuvarjodivisioonien maahanlaskuosista. Divisioonaan liitettiin 9. siirtomaadivisioona 1. joulukuuta 1963, jolloin se nimettiin 11. divisioonaksi. Divisioonan toiminta alkoi heinäkuussa 1966 ilman divisioonajoukkoja. Siihen kuului kolme etäällä toisistaan olevaa prikaatia: 9. merijalkaväprikaati Saint-Malossa, 20. maahanlaskuprikaati Toulousessa ja 25. maahanlaskuprikaati Paussa.


title: Ranskan 11. laskuvarjoprikaati

text: Tukipataljoona perustettiin 1. helmikuuta 1964 Auchiin ja se vastasi lääkintä- ja muonahuollosta. Maaliskuussa 61. ilmakuljetusprikaati siirtyi Pauhun ottaen valvontaansa aiemmat kuljetuskomppaniat. Heinäkuussa 1966 divisioonan vahvuus ylitti 16 000 henkeä ja siihen kuului kaksi prikaati, jotka oli muodostettu viidestä rykmentistä.


title: Ranskan 11. laskuvarjoprikaati

text: 11. divisioona lakkautettiin 1. huhtikuuta 1971, kun aloitettiin 11. laskuvarjodivisioonan muodostaminen Toulouseen. Divisioonasta poistui yksi prikaati ja samalla 20. ja 25. maahanlaskuprikaatit nimettiin uudelleen 1. ja 2. laskuvarjoprikaateiksi ja niihin liitettiin kumpaankin tukipataljoona. Kolmesta tukirykmentistä muodostettiin kaksi uutta. 17. laskuvarjopioneerirykmentti lakkautettiin.


title: Ranskan 11. laskuvarjoprikaati

text: Ranskan maavoimia uudelleen organisoitaessa vuonna 1999 divisioonasta muodostettiin 11. laskuvarjoprikaati Balmaan lähelle Toulousea. Prikaati osallistui yhdessä 2. muukalaislegioonan laskuvarjorykmentin kanssa Norsunluurannikolla operaatio Licorneen.


title: Ranskan 11. laskuvarjoprikaati

text: Prikaatin palvelus Afganistanissa osana Nato joukkoja alkoi vuonna 2006 ja se vapautui tehtävästä syyskuussa 2007. Divisioona on sen jälkeen ollut useaan otteeseen Afganistanissa.


title: Ranskan 11. laskuvarjoprikaati

text: 11. laskuvarjoprikaati on Ranskan maavoimien ainoa laskuvarjoprikaati. Siihen ei kuitenkaan kuulu laskuvarjorykmenttejä, jotka on liitetty Ranskan asevoimien erikoisjoukkoihin. 2. merijalkaväen laskuvarjorykmentti on sijoitettu lähelle Réunion ja se on liitetty Intian valtamerelle sijoitettuihin joukkoihin.


title: Ranskan 11. laskuvarjoprikaati

text: Prikaati oli vuoden 2000 alussa sijoitettuna Lounais-Ranskaan lukuun ottamatta 2. muukalaislegioonan laskuvarjorykmenttiä, joka oli Calvissa Korsikalla. Prikaatin vahvuus on 8 500 henkeä ja siihen kuuluu kahdeksan rykmenttiä.


title: Wankaranin kulttuuri

text: Wankaranin kulttuuri vallitsi Bolivian Andeilla noin 1500 eaa- 400 jaa. Kulttuurissa viljeltiin maata, hoidettiin alpakkaa, asuttiin kylissä ja käsiteltiin metallia. Wankaranin kulttuuri ei kehittynyt valtioksi asti. Tämä saattaa johtua siitä, että alue on kasvillisuudeltaan karua ylätasankoa.


title: Wankaranin kulttuuri

text:
Wankarani sijaitsee altiplanolla, noin 3700 m korkeudessa Bolivian Andien kuivalla ylätasangolla Oruron departementissa.
Alueen ilmasto on ankara, viileä ja kuiva. Niinpä alueen kasvillisuus on niukkaa.
Itse nimikkopaikka Wankarani sijaitsee la Pazista etelään.
Wankaranista ja muualta Poopójärven ympäristöstä on löydetty metrien korkuisia kumpuja, jotka ovat muodostuneet satojen vuosien asutuksen seurauksena.
Tyypillisessä Wankarani-asutuksessa oli 15-500 taloa. Suurimmissa kylissä oli 4000 asukasta. Suurimmat keskukset yleensä alalltaan 1-2 ha. Monien suurten kylien ala 0,5-2.15 ha, niissä arviolta 20-75 taloa, 100-650 asukasta. Enemmistö kylistä ei ollut läheskään näin sija. Chuquiñan kylän lähellä oli yksi suurimmista Wankaranin kulttuurin keskuksista, ala 1.6 ha. Jotkut asutuksista olivat kumpuja. Asutuksen yleensä veden lähellä ja kumpujen välissä suojassa tuulelta. Ihmiset haudattiin talojen lattioiden alle. Wankaranin kulttuuri ei kehittänyt valtiota tai suurta päällikkökuntaa, vain pieniä päällikkökuntia. Aseita ei ole paljoa löydetty. Wankaranin talous perustui laaman ja alpakan pitoon, perunan, kvinoan ja qaniwan viljelyyn. Wankaranin keramiikka oli koristelematonta.


title: Wankaranin kulttuuri

text: Wankarani liittyy niin sanottuun Andien kulttuurien muodostumisvaiheeseen 1500 eaa.–400 jaa. Wankarani oli Bolivian ensimmäisiä paikkoja, jossa syntyi kyläasutusta ja jossa käytettiin keramiikkaa. Wankaranin asukkaat olivat Andien ensimmäisiä metallintyöstäjiä, Kuparista on todisteita noin vuodelta 1200 eaa.. Monet Oruron Wankarani-keksukset ajoittuvat aikaan 1200-1000 cal. eaa.


title: Wankaranin kulttuuri

text: Monian keksuksia Titicacajärveä ja Poopojärveä yhdistävän Rio Desaguaderon lähellä.


title: Wankaranin kulttuuri

text: Wankarani, Pusno, San Andrés, La Barca, Chuquiña, Kalla-Kollu Jallahuana, Pucara de Belen, Chillcani, Huayllamarca, Cajetina, Challa Alta.


title: Wankaranin kulttuuri

text: La Joyan alueen asutuksen aikajako


title: Wankaranin kulttuuri

text:
Wankarani oli Chiripan ja Chavinin kulttuurin aikalainen. Chavinista kulttuuri sai joitain vaikutteita.
Laajeneva Tiwanakun kulttuuri syrjäytti Wankaranin perinteen.


title: Alfa Romeo 8C Competizione

text: Alfa Romeo 8C Competizione on Alfa Romeon vuosina 2007–2010 valmistama urheiluauto, joka lainaa nimensä 1930-luvun 8C-mallilta. Auto esiteltiin konseptina Frankfurtin autonäyttelyssä syksyllä 2003 ja varsinainen tuotantoversio Pariisissa 2006. Kangaskattoinen avomalli 8C Spider esiteltiin Geneven autonäyttelyssä keväällä 2008.


title: Alfa Romeo 8C Competizione

text: 8C:n moottorina on 4,7-litrainen V8, jonka teho on 450 hevosvoimaa. Voima välitetään takapyörille kuusiportaisella sekventaalivaihteistolla, jossa on sekä manuaalinen että automaattinen vaihtotoiminto.


title: Haista Popeda!

text: Haista Popeda! (myös Haista... Popeda!) on rockyhtye Popedan 20. studioalbumi. Sen julkaisi 17. maaliskuuta 2017 Universal Music -levy-yhtiö.


title: Haista Popeda!

text:
Albumi debytoi Suomen virallisen listan kolmannella sijalla.
Vierailijat:


title: Ranskan 7. panssariprikaati

text: 7. panssariprikaati () on Ranskan maavoimien panssariyhtymä, joka ylläpitää vuonna 1955 perustetun 7. mekanisoidun divisioonan perinteitä.


title: Ranskan 7. panssariprikaati

text: Vuonna 1955 perustettiin 7. mekanisoitu divisioona, joka kesäkuussa 1961 muutettiin 7. kevyeksi panssaridivioonaksi. Divisioonaan kuului 6., 7. ja 8. prikaati. Vuonna 1976 yhtymällä oli noin 800 panssariajoneuvoa. Vuonna 1977 divisioonasta muodostettiin 7. panssaridivisioona.


title: Ranskan 7. panssariprikaati

text: Vuoden 1999 Ranskan maavoimia uudelleen organisoitaessa divisioonasta muodostettiin 1. elokuuta 7. panssariprikaati. Se on osallistunut lokakuusta 2008 helmikuuhun 2009 Kosovossa operaatio Trindentiin, kesäkuusta lokakuuhun 2009 Afganistanissa operaatio Pamiriin ja helmikuusta kesäkuuhun 2010 Norsunluurannikolla operaatio Licorneen. Lokakuusta 2012 alkaen prikaatin joukot ovat palvelleet vuorollaan Afganistaniin sijoitettussa taisteluosasto La Fayettessa.